Časopis Industrija :: ODRŽAN JUNSKI SUSRET U ORGANIZACIJI SRPSKE ASOCIJACIJE MENADŽERA\nSrpska asocijacija menadžera i ove godine tradicionalno je organizovala Junski susret menadžera, događaj posebno cenjen i prepoznatljiv u njenom šestnaestogodišnjem radu. Asocijacija, zajedno sa svojim članovima, osvrnula se na uspešnu prvu polovinu godine iza sebe, ostvarene rezultate, doprinos i podršku biznis zajednici i okruženju.\nIstovremeno, događaji i projekti koji su u planu ove godine najavljeni su i predstavljeni gostima, članovima, partnerima i saradnicima.\nUz osvrt na makroekonomski okvir poslovanja na koji utiču aktuelna svetska politička i ekonomska dešavanja, SAM je predstavio brojne aktivnosti usmerene na unapređenje okruženja, razmenu znanja, povezivanje ljudi iz sveta biznisa, jačanje međusobne podrške i saradnje.\nSa odličnim rezultatom zaokružena je prva generacija prve SAM Akademije prošle godine, dok je u aprilu ove godine upisana druga generacija koja uveliko pohađa ovaj ekskluzivni edukativni program.\nMeđu brojnim inicijativama, posebno se ističe EXPAT program pokrenut sa ciljem umrežavanja i okupljanja naših menadžera u inostranstvu. Mladim menadžerima je i ove godine, omogućeno da se razvijaju uz ostvarene lidere preko Mentorskog programa koji je upisao VII generaciju.\n„Često pričamo o tome da Srbiji nedostaje kvalitetnih kadrova, da smo i mi kao zemlja zahvaćeni talasom odliva mozgova i cirkularnih migracija i to je naša realnost. Ono što možemo da se potrudimo, mi iz poslovne zajednice, je da našim zaposlenima i mladima pružimo dobre i kvalitetne uslove za razvoj i napredovanje i na taj način ih podržimo.\nAko to radimo u okviru naših kompanija kao i šire, u okviru našeg udruženja, možemo se nadati da ćemo dati dobar primer i drugima i inspirisati ih da svi zajedno kreiramo takvo okruženje koje će podstaći mlade da ostanu ovde, ali i one koji su otišli, da se vrate u Srbiju, nakon što su stekli znanje i iskustva u inostranstvu“, rekao je Dragoljub Damljanović, predsednik SAM-a.\nOn je bio predvodnik i veoma važne aktivnosti ove godine, posete Državnog data centra u Kragujevcu koja je organizovana u saradnji sa Kancelarijom za informacione tehnologije i elektronsku upravu. Delegaciju su činili predstavnici više od 20 kompanija, a osvrćući se na taj deo aktivnosti SAM-a Damljanović je istakao i planove sličnih aktivnosti do kraja godine u Nišu, Subotici, Aranđelovcu i drugim delovima Srbije.\n„Zadovoljstvo je svake godine videti članove, partnere i saradnike na ovom događaju na kojem se osvrćemo na godinu iza nas i sve ono što nam je donela, kao i na sve što smo ostvarili.\nUz svesno praćenje promena oko nas, naši planovi su da nastavimo da dajemo doprinos razvoju biznisa i edukacije menadžera na svim nivoima.\nNakon dve godine poslovanja u uslovima pandemije i dalje smo u nepredvidivim ekonomskim i spoljno-političkim okolnostima i iznad svega nam je potrebna kontinuirana razmena informacija, saveta i međusobna podrška i solidarnost. Zato nam je izuzetno važno da znate da smo tu za vas“, rekla je Jelena.


Abazović sa čelnicima Uprave policije zbog Kašćelana\nTanjug 21. aprila 2021. 08:40\nPODGORICA – Potpredsednik Vlade Crne Gore Dritan Abazović sastaće se danas sa čelnicima Uprave policije Zoranom Brđaninom i Dejanom Kneževićem, koji su rukovodili akcijom hapšenja navodnog vođe kavačkog kriminalnog klana Slobodana Kašćelana i njegovih saradnika.\nKako pišu podgoričke „Vijesti“, na konsultacije kod koordinatora bezbednosnih službi pozvani su i ministar unutrašnjih poslova Sergej Sekulović i državni sekretari MUP-a Zoran Miljanić i Rade Milošević.\nTo je „Vijestima“ kazao izvor uključen u istragu, navodeći da su uhapšene još najmanje četiri osobe.\nKašćelan je u policijskoj evidenciji označen kao jedan od vođa kavačkog klana. Osim njega, šefom tog klana policija označava Radoja Zvicera, koji u Crnoj Gori nikada nije hapšen u većim policijskim akcijama, pišu „Vijesti“.


Res publika: Medijska politika gradske uprave u Kragujevcu je izraz političke volje - Društvo - Dnevni list Danas\nPočetna » Društvo » Res publika: Medijska politika gradske uprave u Kragujevcu je izraz političke volje\nUdruženje „Res publika“ ocenilo je u istraživačkom tekstu o položaju lokalnih medija u Kragujevcu da je medijska politika gradske uprave koja je bazirana na nedorečenosti i neusaglašenosti propisa, pre izraz trenutne političke volje, nego doprinos stvaranju održivog sistema javnog informisanja u tom gradu.\n1Piše: Beta 17. avgusta 2020. 11.14\nIz ovog udruženja traže doslednu primenu medijskih zakona i ističu da privilegovani status uživa Radio televizija Kragujevac (RTK) ne samo među medijima u Kragujevcu, već predstavlja izuzetak i na medijskoj sceni Srbije, kao jedina televizija koja iz lokalnog budžeta direktno dobija novac za plate i redovno funkcionisanje.\nSamo za funkcionisanje RTK od 2015. do 2019. godine, iz budžeta grada je plaćeno blizu 300 miliona dinara.\nPodaci iz istraživanja Res publike pokazuju da je RTK kroz subvencije dobila nešto više od 174,5 miliona, a još 13, 5 miliona za usluge po ugovoru, odnosno za prenose skupštinskih zasedanja.\nRanije sprovedeno istraživanje konzorcijuma BIRN-a, NUNS-a i Fondacije Slavko Ćuruvija, pokazalo je da su subvencije u korist RTK tokom 2017. godine isplaćivane i skidanjem sredstava sa pozicija predškolskog, osnovnog i srednjeg obrazovanja i vaspitanja.\nPažnju skreće i podatak o imovini i prihodima javnih funkcionera, dostupan u registru Agencije za borbu protiv korupcije.\nU izveštaju s kraja septembra 2017. godine neto plata direktorke Radio-televizije Kragujevac iznosila je oko 76.000 dinara, da bi sredinom maja naredne godine, zarada bila povećana na 96.000 dinara, što je, kako navode iz Res publika, neuobičajeno veliko povećanje za rukovodioce preduzeća koja se finansiraju javnim novcem.\nPosle neuspešne privatizacije, RTK je vraćena pod okrilje grada, po Uredbi Vlade Srbije koja je omogućila da se nakon raskida privatizacije, kapital preduzeća iz Registra akcija i udela besplatno prenese na grad ili opštinu, ali nije ograničila koliko takvo vlasništvo lokalne samouprave nad medijem može da traje.\nRTK je zvanično u postupku privatizacije gotovo pune tri godine.\nOpstanak RTK je budžet grada koštao skoro 130 miliona dinara, a tokom 2017. godine više od 107 miliona plaćeno je za dugove po osnovu sudskih presuda izvršnih poverilaca, i blizu 22 miliona za subvencije i naknade za prenose skupštinskih zasedanja.\nS druge strane ostali kragujevački mediji na javni konkurs čekaju šest godina, pošto grad Kragujevac nikada nije sproveo konkurs za sufinansiranje medijskih sadržaja od javnog interesa.\n„Kragujevačka javnost ima i dodatni interes da se prema ovom pitanju odnosi sa naročitom pažnjom. Kako zbog značajnog iznosa novca građana koji je u prethodnom periodu uložen u Radio – televiziju Kragujevac, tako i zbog činjenice da nema garancija da personalne promene na čelu grada ili neka nova privatizacija, neće ponovo ugroziti rad ovog medija“, navodi Šumadijski centar za građanski aktivizam „Res publika“.\nKragujevac, Mediji, res publika\n17. avgusta 2020. u 11.25\nPozivam „Res Republika“, BIRN, NUNS, fondaciju „Slavko Ćuruvija“ i istraživačke novinare da dođu u Šabac i urade istraživanje gde i kojim medijima je gradska vlast dodelila sredstva iz budžeta za sufinansiranje medijskim kućama.


Vesti online / Vesti / Srbija / Janković: Cilj izveštaja o Savamali je da se ništa ne otkrije\nKompletna država u funkciji ljudi sa fantomkama\n- Istraga je mogla da bude završena u roku od 48 sati jer se već tada realno znalo šta se desilo. Da se politička volja nije umešala u profesionalni rad policije, dva operativca su za to vreme mogla reše kompletnu priču - kaže Janković.\nOn smatra da je ovo pokušaj da se odugovlačenjem izgubi interes javnosti za ovaj slučaj. Janković ističe da interes ipak postoji - ne zbog objekata koje su srušili, nego zbog činjenice da je "kompletna država stavljena u funkciju ljudi pod fantomkama".\n* Janković: Spasiću Vučića da ne prođe kao Čaušesku\n* Miting opozicije 6. oktobra: Hoćemo poštene izbore!\n- Već godinu dana neko se nada da smo mi kao građani kompletni idioti i da ćemo zaboraviti, da će neke druge teme skrenuti pažnju sa toga.\nPredsednik Pokreta slobodnih građana dodaje i da u izveštaju nema ništa novo u odnosu na ono što je on kao Zaštitnik građana utvrdio kontrolom.\n- Dakle, ako sva tehnika, sredstva i ovlašćenja policije služe da se nadugačko i naširoko napiše ono što svako može da vidi i što je već otkriveno, potpuno je jasno da je cilj izveštaja da se ništa ne otkrije - zaključuje Saša Janković.\nJanković je kao Zaštitnik građana izvršio kontrolu rada policije i utvrdio da je naređenje policiji da ne reaguje stiglo "sa vrha".\nEDB isključio rasvetu, radnici "Čistoće" nisu čistili...\nKRIK je danas objavio detalje izveštaja koji je policija sastavila - za više od godinu dana policija nije uspela da otkrije ko su osobe sa fantomkama koje su rušile, niti po čijem naređenju su to učinile. Detalji iz iskaza svedoka, međutim, ukazuju da su rušitelji imali podršku beogradskih javnih preduzeća.\nRasveta u Hercegovačkoj ulici bila je isključena, a iz beogradske Elektrodistribucije policiji su rekli da "nije bilo planskih isključenja sve do prijave dobijene preko poprečne veze sa gradom" bez objašnjenja šta to znači.\n"Parking servis" uklonilo je automobil koji je blokirao ulaz u Hercegovačku ulicu - čime je otvoren prolaz bagerima za rušenje.


Akciju prikupljanja novca za Ivanino liječenje možete podržati i dijeljenjem letaka - Trebevic.net\nAkciju prikupljanja novca za Ivanino liječenje možete podržati i dijeljenjem letaka\nPriča o trogodišnjoj djevojčici Ivani Bjelogrlić iz Istočnog Sarajeva, koja više od godinu dana vodi upornu i tešku bitku za život, dotakla je srca mnogih.\nIvanini sugrađani, udruženo su krenuli ka ispunjenju velike misije – prikupljanju novčanih sredstava za njeno liječenje za koje je potrebno 250.000 evra.\nSvako ko želi učestvovati u akciji prikupljanja novca za Ivanino ozdravljenje, to može učiniti i dijeljenjem letaka sa potrebnim informacijama za pomoć ovoj djevojčici, a letke možete preuzeti u štampariji “Gamaprint&Design” u Hilandarskoj 11 u Istočnom Novom Sarajevu.\nOva štamparija je do sada besplatno izradila na desetine kutija i plakata za Ivanu. Takođe, besplatno će štampati plakate za sve individualne akcije koje se budu organizovale, a za sve potrebne informacije možete pozvati na broj 057/344-355.\nIvani je u septembru prošle godine dijagnostikovan tumor bubrega. Nakon uspješne operacije i terapija, uslijedile su nenadane vijesti – bolest se proširila, a najveće šanse za ozdravljenje pruža pariski Centar za dječiju onkologiju.\nZa pomoć koja trogošnjoj Ivani Bjelogrlić život znači, u Intesa Sanpaolo banci otvoren je račun, a od 1. decembra u funkciji će biti i MTEL-ov humanitarni broj.


SUPER LIGA: Odigrano pretposlednje kolo elitnog ranga | Stonitenis.org\nOdigrano je 17. kolo Super lige Srbije za muškarce i žene čime je kompletiran spisak učesnika plej-ofa. Borba za titulu počinje u maju, a poslednje kolo jedino kod žena ima rezultatskog značaja.\nTvrđava Banata neosvojiva ove sezone (foto: Zoran Bogaroški / zrenjaninski.com)\nKolo pre kraja regularnog dela šampionata poznato je koje ekipe će voditi borbu za titulu u Super ligi. Prvi polufinalni mečevi plej-ofa igraju se 20. maja, dok finale startuje 27. maja.\nSubotica i Niš dočekuju plej-of\nSubotički Spartak je kod muškaraca pobedom u pretposlednjem kolu u Adi obezbedio 4. mesto u plej-ofu i zakazao polufinale sa Banatom, dok će Stenes u prvom susretu polufinala ugostiti Radnički iz Novog Sada.\nOno što su Subotičani učinili kod muškaraca, kod žena je pošlo za rukom niškom Josip Kolumbu koji se izborio za poziciju 4 u regularnom delu. Ipak, borba za plasman od prvog do trećeg mesta i dalje traje.\nBranilac titule Novi Sad ima bod prednosti u odnosu na Obilić-Alevu i TSC i svaki scenario, izuzev istog broja bodova sa Obilić-Alevom, Novosađanke će zadržati na čelu tabele. U slučaju ”kruga” gde su tri ekipe jednake po bodovima, prvo mesto pripalo bi Novom Sadu, drugo timu iz Novog Kneževca a treće TSC-u.\nElitni rang za muškarce napustiće Ada i Temerin kojima su pripale pozicije 9. i 10, a bez mesta u ženskoj Super ligi za narednu sezonu ostaju Crvena zvezda i novosadska Vojvodina.\nIspod pogledajte rezultate 17. kola i trenutnu tabelu, kao i najavu poslednje runde šampionata.


Velja Nevolja uhapšen je u februaru ove godine\n- Polazeći od intezivne policijske aktivnosti i preduzimetih zakonom definisanih mera u otkrivanju organizovanih kriminalnih grupa, prostor stvoren nedavnim hapšenjima će se pažljivije zauzimati od strane članova iste kriminalne grupe, koji se nalaze na nižem nivou hijerarhijske lestvice ili od strane drugih kriminalnih grupa. Razlog je jednostavan, za njih je trenutno rizik za otkrivanje i dokazivanje veći, naročito ako tome dodamo i u svetu priznatu efikasnost srpske policije. To ne znači da u nekom vremenu ispred nas, upravo iz potrebe da se popuni stvoreni prostor, neće doći do konflikata i ubistava - kaže za "Blic" Zoran Đurđević, profesor na Kriminalističko - policijskom univerzitetu.\n- S obzirom na širenje kriminalnih aktivnosti državljana Srbije i ostalih balkanskih država na teritorije država EU, kao i boravak uticajnijih članova i vođa organizovanih kriminalnih grupa na teritoriji zemalja EU, veća je verovatnoća da će do nastavka sukoba i ubistava pre doći na području drugih država, posebno država članica EU. Kriminalne grupe iz regiona imaju svoje mesto u krijumčarenja narkotika na područje EU i one mogu doći pod radar policije samo kao deo šire mreže krijumčarenja narkotika ili na zahtev naše policije za pružanje međunarodne pravne pomoći - objašnjava naš sagovornik.\nOn naglašava i da je za očekivati da će se konfilkti i ubistva nastaviti i u narednom periodu.\nVikendica Velje Nevolje u Ritopeku


Kosovo primljeno u UEFA | WebTribune\nHome U FOKUSU Kosovo primljeno u UEFA\nKosovo je na Kongresu u Budimpešti prvo želelo da izmeni član u statutu koji predviđa da članice mogu biti samo zemlje čiju nezavisnost priznaju UN i da ubace formulaciju “većina međunarodne zajednice u Evropi”.\n“Članstvo u UEFA otvoreno je za nacionalne fudbalske saveze locirane na evropskom kontinentu u zemlji koju Ujedinjene nacije priznaju kao nezavisnu državu i koji su odgovorni za organizaciju i sprovođenje fudbalskih pitanja na teritoriji zemlje”, navodi se u važećem Statutu UEFA.\nTokom rasprave o Kosovu, s bine Kongresa čuo se i stav prvog pravnika UEFA Alisdera Bela, koji je rekao da “Ujedinjene nacije ne priznaju države, pa samim tim ovo nije pravno pitanje”.\nNakon ovog presedana, Kosovo će u narednih desetak dana najverovatnije postati i članica FIFA, što znači da bi od septembra moglo da igra u kvalifikacijama za Svetsko prvenstvu u Rusiji 2018. godine.\nPre glasanja, vršilac dužnosti predsednika Evropske fudbalske unije Španac Anhel Viljar rekao je da je pitanje prijema Kosova u članstvo te organizacije veoma osetljivo i najavio mogućnost “političkih posledica”.\nZahtev Kosova za prijem je obrazlagao Fadilj Vokri, koji je rekao da se on suštinski svodi na to “da li će neko deci omogućiti ili zabraniti da igraju fudbal”.\nŠvajcarska delegacija je tražila tajno glasanje, a navela je i da bi trebalo biti obazriv po ovom pitanju “iz čisto sportskih razloga”.\n“Nije poznato šta će biti sa igračima koji već igraju u nekim reprezentacijama, niti gde bi i kako klubovi igrali kod kuće i na strani. Nije poznato ni u kojim takmičenjima bi se takmičili. To nije fer ni prema ostalim članicama, ali ni prema igračima, ni prema Kosovu”, rekao je švajcarski predstavnik.\nS bine je na zahtev za prijem Kosova odgovarao i predsednik FSS Tomislav Karadžić, koji je insistirao na tome da je u pitanju politički predlog i rekao da “fudbal ne sme da pređe liniju i prekraja granice bilo koje države”.\n“Primanje saveza samoproglašene države u UEFA bi pred očima celog sveta omogućilo najgrublje mešanje politike u sport. Zato moramo da kažemo ‘ne'”, rekao je Karadžić.\nKaradžić je kao argument naveo i sankcije UN iz 1992. godine, kada tadašnja Jugoslavija nije igrala Evropsko prvenstvo u Švedskoj.\n“Volstrit džurnal”: Rusi se spremaju za atomski napad, testiraju gas maske…\nVeć treća afera: Mali otkrio konzorcijumu svog oca “insajderske” i osetljive informacije pre aukcije


In Centar - Saradnja sa Fakultetom za projektni menadžement\nSaradnja Fakulteta za projektni i inovacioni menadžment i našeg haba\n04 oktobra, 2019 04.10.2019. Naslovi, Vesti\nNaš hab već duže od pet godina aktivno učestvuje u razvoju domaćeg preduzetničkog i startap ekosistema kroz različite vidove podrške pojedincima i organizacijama na njihovom putu razvoja sopstvenog biznisa. Budući da su naši ciljevi jako veliki, a vizije dugoročne, njihovom ostvarenju nesebično doprinose i naši poslovni partneri i saradnici na čijem proširenju smo aktivno radili u proteklom periodu.\nUpravo iz tog razloga nam je veliko zadovoljstvo da objavimo da smo u toku prethodne radne nedelje ozvaničili našu saradnju sa Fakultetom za projektni i inovacioni menadžment! Ova obrazovna ustanova svojim studentima pruža savremena znanja iz oblasti upravljanja projektima i informacionih tehnologija i na taj način ih osposobljava za rad na projektima iz različitih poslovnih sfera kako na domaćem tržištu, tako i u inostranstvu.\nPored toga što studenti stiču znanja o upravljanju projektima, u toku studija imaju priliku i da steknu široka znanja i veštine iz svih važnih oblasti poslovanja poput ekonomije, menadžmenta i finansija.\nNaš zajednički cilj jeste da studentima ovog fakulteta približimo preduzetnički ekosistem, pružimo im priliku da kroz neformalne edukacije i dešavanja u našem habu upoznaju što više aktera iz oblasti preduzetništva, čuju različita iskustva, ali i da ih podržimo u razvoju njihovih startap ideja!\nVeć početkom novembra ćemo ugostiti studente Fakulteta za projektni i inovacioni menadžment u našem habu kako bismo ih upoznali sa našim radom i svim vidovima podrške koje im možemo pružiti na njihovom preduzetničkom putu.\nPozivamo vas da u narednom periodu pratite naš rad i da se pridružite aktivnostima koje ćemo zajednički organizovati!\nRadionica – Kako da internet bude dobar poslodavac?\nRadionica – Kako da napravite uspešan finansijski plan?


Maroko: Kralj Mohamed imenovao novu vladu\nTanjug 8. oktobra 2021. 07:06\nRABAT – Marokanski kralj Mohamed imenovao je novu vladu nakon prošlomesečnih izbora, zadržavši ministre spoljnih i unutrašnjih poslova, ali imenovavši Nadiju Fetah Alaui za ministarku finansija, javila je marokanska držvna novinska agencija.\nAziz Ahanuš, imenovan za premijera nakon što je njegova stranka lRNI dobila najviše glasova na izborima, napravio je koaliciju sa liberalima PAM i konzervativnom strankom Istiklal.\nTri stranke imaju opuštenu većinu u parlamentu, sa ukupno 270 poslaničkih mesta u poređenju sa 198 potrebnih za usvajanje zakona.\tNova ministarka finansija Alaui, koja je u prethodnoj vladi bila ministarka turizma, biće jedna od sedam žena u kabinetu, uključujući i bivšu gradonačelnicu Marakeša, Fatimu Ezahru El Mansuri.\nLider partije PAM Abdelatif Uahbi imenovan je za ministra pravde, a lider Istiklala Nizar Baraka preuzeo je Ministarstvo opreme i vode.\nUmerena islamistička stranka PJD, koja je imala najviše glasova tokom prethodna dva izbora i čiji su lideri bili premijeri od 2011. godine, doživela je težak poraz i saopštila da će se pridružiti opoziciji zajedno sa levičarskim strankama.


Nastavljaju se radovi na izgradnji Narodnog pozorišta | (Vesti - 20. 07. 2018) Subotica.com\n20.07.2018. u 10:35h\nOdluka o dodeli ugovora za nastavak radova na adaptaciji, rekonstrukciji i dogradnji zgrade Narodnog pozorišta Subotica doneta je u ponedeljak, a ugovor u vrednosti od oko 500 miliona dinara dodeljen je GP "Morava In" d.o.o. iz Kruševca. Izborom izvođača radova za naredne faze izgradnje pozorišta, završena je javna nabavka koja je, uz prethodne dve obustave, trajala gotovo 10 meseci.\nTrenutno je toku zakonski rok od 10 dana za podnošenje žalbi, nakon čega će uslediti potpisivanje Ugovora i uvođenje odabranog izvođača u posao, koji će na raspolaganju imati 300 kalendarskih dana za završetak radova koji su predviđeni VII i VIII/0 fazom na izgradnji zgrade Narodnog pozorišta.\n- Pod VII fazom podrazumeva se završetak radova na starom delu objekta, kao i zatvaranje svih otvora, završetak fasade na novom delu objekta i uklanjanje gradilišne ograde, a VIII/0 faza podrazumeva izvođenje radova na svim instalacijama, kao i završetak dela građevinsko-zanatskih radova unutar novog dela objekta - navode iz Sekretarijata za investicije i razvoj Grada Subotica.\nNakon što se izvedu ovi, iz Sekretarijata kažu da će u potpunosti biti završeni radovi na starom delu objekta, kao i da će u velikoj meri biti završeni građevinski radovi, dok predstoji posao na instalaterskim i enterijerskim radovima.\n- Posle završetka kompletno svih unutrašnjih instalacija, enterijera, liftova, audio i video sistema, kompletiranja protivpožarnih sistema, trafo stanice i drugih, prelazi se na scensku tehniku, rasvetu i mehaniku velike sale. Potom slede radovi na pratećim i komercijalnim prostorijama prema Korzou i na kraju radovi na Koncertnoj dvorani - poručuju iz Sekretarijata za investicije i razvoj, napominjujući da će dalji radovi na izgradnji Narodnog pozorišta zavisi od priliva finasijskih sredstava.\nZa VII fazu radova na adaptaciji, rekonstrukciji i dogradnji zgrade Narodnog pozorišta sredstva su obezbeđena 2017. godine, kada je potpisan ugovor između Uprave za kapitalna ulaganja i Grada Subotice, u visini od 223 miliona dinara. U oktobru prošle godine, Grad Subotica je raspisao javnu nabavku za VII fazu radova, ali je ona u decembru obustavljena, zbog toga što su sve tri ponude tadašnjih ponuđača bile neprihvatljive.\nOve godine, Ugovorom o prenosu sredstava između Uprave za kapitalna ulaganja AP Vojvodine i Grada Subotica obezbeđeno je još 166,9 miliona dinara, koliko je izdvojilo i Ministarstvo kulture i informisanja, dok je Grad Subotica za VIII/0 fazu obezbedio 37,7 miliona dinara iz gradskog budžeta. Kako sredstva iz 2017. godine predviđena za VII fazu radova nisu bila utrošena, raspisana je objedinjena javna nabavka krajem aprila za VII i VIII/0 fazu. Međutim, ovaj tender takođe je bio obustavljen zbog toga što naručilac nije pribavio ni jednu prihvatljivu ponudu.\nKrajem juna, Grad Subotica je pokrenuo pregovarački postupak sa onim ponuđačima koji su učestvovali u prethodnom otvorenom postupku, kako bi svoje ponude dopunili i tako ih učinili prihvatljivim.\nKomisija za javne nabavke konstatovala je da su pristigle dve blagovremene ponude ponuđača "Jadran" d.o.o iz Beograda i GP "Morava In" d.o.o. iz Kruševca, kao i jedna neblagovremena ponuda "K.E.SZ. International" d.o.o iz Beograda. Pošto su ponude prva dva ponuđača okarakterisane kao prihvatljive, ušlo se u postupak pregovaranja, te je nakon tri kruga pregovora smanjena cena oba ponuđača. Primenom kriterijuma "najniža ponuđena cena" za izbor je predložen ponuđač GP "Morava In" d.o.o. iz Kruševca, što je Grad prihvatio dodelivši mu ugovor u visini od 429 miliona dinara bez PDV-a.\nDodatni radovi na Narodnom pozorištu koštaće 63,2 miliona dinara\nNarodno pozorište zgrada pozorišta rekonstrukcija pozorišta izgradnja narodnog pozorišta


Sedam načina da osvojiš svaku djevojku - Portal 072info\nSedam načina da osvojiš svaku djevojku\nAko malo razmislite o tome, sasvim je logično – niko ne voli ljude koji nisu druželjubivi. Studija iz 2014. godine sprovedena na Univerzitetu u Kaliforniji, otkrila je da ljude koji se nalaze u grupi, smatramo atraktivnijim. Stručnjaci objašnjavaju da kada ljude vidimo u grupi, njihova lica nam izgledaju “prosečno”, odnosno atraktivno.\nStudija koju je psiholog Artur Aron sproveo na Univerzitetu u Njujorku pokazala je da ljude koji su direktni, preskaču fraze i “uvodne razgovore”, smatramo privlačnijim.\nLjude privlači moć, to nije nikakva novina. Studija sprovedena 2014. godine pokazala je da ljudi misle da je “vođa” grupe atraktivniji od članova grupe. “Ova studija pokazuje da privlačnost nije vezana samo za fizički izgled, da to nije nešto statično”, kaže autor studije Kevin Knifin.\nŽene smatraju da su muškarci koji imaju kućnog ljubimca, naročito psa, bolji “materijal” za duge veze. Briga o kućnom ljubimcu damama je signal da je muškarac spreman na obaveze, da nije sebičan i da je posvećen. Takođe, smatraju da su takvi momci opušteniji, pristupačniji i srećniji.\nPrethodni članakDedo iz Zenice želi dio penzije donirati Veležu kako bi pomogao\nSljedeći članakMesud Pezer postavio novi lični dvoranski rekord


Dan online - Ekonomija: Obradovali 50 djece - 2012-04-05\nEkonomija TV TOTAL OMOGU�IO PORODICAMA DJECE OMETENE U RAZVOJU BESPLATNO KORI��ENJE USLUGA Obradovali 50 djece Total TV je odgovorio na zahtjev Udru�enja roditelja djece sa te�ko�ama u razvoju iz Podgorice i obezbijedio im besplatno kori��enje njihovih usluga, saop�teno je iz kompanije.\n– Porodice te djece su u te�koj finansijskoj situaciji, jer eventualno je otac zaposlen, a majke su uglavnom morale napustiti posao da bi stalno bile uz dijete kojem je neophodna 24-�asovna njega i pomo� drugog lica. Drago nam je �to smo mogli da pomognemo i uljep�amo svakodnevicu ovim porodicama – rekao je Ivica Matovi�, direktor Total TV Crne Gore.\nKompanija je preko svoje partnerske mre�e bez nadoknade instalirala opremu potrebnu za kori��enje njihovih usluga i omogu�ila porodicama djece ometene u razvoju da odre�eni vremenski period besplatno prate 150 TTV kanala, �ime je obradovala 50 djece.\tJ.V. Objavi na\nDPS ko�i isplatu otpremnina Tra�e poskupljenje uglja Brkovi� duguje �est plata Igor Luk�i� �titi Vujicu Milica ostala sporna Eureka na UDG-u Ginjijatulin podnio ostavku Rusi prebacuju krivicu na Vladu Izbacili �ista�ice Pokrivaju vi�e od pola tr�i�ta Kosovu treba Luka Bar U�estvuje 140 izlaga�a Direktor zaklju�ao fabriku Ranije - Ekonomija


Ja idem na poligraf, vi recite imate li račune na Mauricijusu\nTanjug 12. marta 2021. 07:01\nABU DABI – Predsednik Srbije Aleksandar Vučić izjavio je sinoć da je apsolutno spreman da ide na poligraf u bilo kom momentu i da odgovori na sva pitanja u vezi sa Jovanjicom, ali je ponovo zatražio odgovor od Dragana Đilasa, na, kako je rekao, konkretno pitanje, da li ima račune na Mauricijusu i u Švajcarskoj.\n„Neću da tražim razloge, ja ću da pozovem sve vas, dovedite kog poligrafistu hoćete iz bilo koje zemlje i na svako pitanje za Jovanjicu ću da odgovorim“, poručio je Vučić za tv Pink iz Abu Dabija.\nOn je dodao d aje spreman da to učini bilo kada i da neće da pije sedative, niti da nalazi medicinske izgovore.\n„Da li stvarno mislite da je moguće da je šef države umešan u ubistvo Olivera Ivanovića , u ovo ili ono. ..Nisam imao veze, ali se oni nakače na nesto, jer nemaju pojma sa politikom“, rekao je Vucičh dodajući da ih pusti da dođu do te teme, da bi se videlo kakvi su lažovi.\nOn je rekao da će na poligrafu na sve da odgovori, koga je zvao, video, da li je uzeo neki dinar…\n„Sve ću da odgovorim. To je fer i odgovorno, ali posle ćemo tražiti napuštanje političke scene od onih koji su lagali naciju već više meseci“, istakao je.\nDodao je i da nisu vazni mediji koji zatrpavaju lazima, jer stvari isplivaju na kraju, kao za Ivanovića, Daku Davidovića, o svim lažima koje su postojale, izmisljenim aferama.\nNa pitanje o reakcijama koje je danas izavalo njegovo jučerašnje pitanje o računima na Mauricijusu kaže da je to zemlja koja nije blizu nas, a da neko može da bude tako bahat da tamo ima sakrivene pare.\n„Jeste li vi narodne pare koje ste prisvojili sakrili i na Mauricijus, imate li račune u Švajcarskoj i na Mauricijusu, to je prosto pitanje. Čekam odgovor, nemojte nikakve trikove da pravite“, poručio je Vučić.\nOn je rekao da želi da narod čuje taj odgovor, pa neka posle kažu da je on lažov.\n„Važno je da ljudi vide razliku između politicara – jedni sanjaju snove za svoju zemlju, a neki o svojim parama u tuđim zemljama.\nNarod tu razliku dobro vidi“, zaključio je Vučih.\nNapominje i koje su tehnike danas korišćene da bi se taj odgovor zabašurio.\n„Zato ponavljam pitanje – imate li pare na Mauricijusu i Švajcarskoj ili nemate“, upitao je Vučić.\nDodaje i da oni neće na poligraf i zato donose dokumunta, ali zato idu na televizije i tada nisu bolesni.\n„Na poligrafu ne možete da varate mašinu svojim reakcijama, osim ako ne uzmete sedative“, zaključio je Vučić.


Snaga Zakona o sportu - SPORTSKI ŽURNAL\nEdukacija sportskih radnika u organizaciji SS Srbije\nSportski savez Srbije nastavlja aktivnosti posvećene edukaciji sportskih radnika. Predsednik Sportskog saveza Srbije Davor Štefanek, generalni sekretar Goran Marinković i pravni savetnik i autor Zakona o sportu prof. Nenad Đurđević održali su predavanje predstavnicima teritorijalnih sportskih saveza i klubova iz Sjenice, Prijepolja i domaćina ovog skupa Nove Varoši.\n- Zakon o sportu se mora poštovati. Od 2016. godine, od donošenja samog Zakona, do danas, želimo da svima stavimo do znanja da ćemo biti tu da odgovaramo na pitanja i vršimo edukaciju svih aktera u sportu. Na ovoj panel diskusiji okupili smo rukovodstva klubova kao i teritorijalnih saveza tri opštine i raduje me odziv. Na ovaj način imamo mogućnost da direktno komuniciramo, čujemo različita iskustva i upoznamo moguće probleme u praksi. Na svim rukovodstvima sportskih udruženja je da savesno posluju, posvete se sportu, maksimalno se pridržavaju Zakona i budu zainteresovani da aktivno učestvuju u dijalozima ovog tipa. Samo aktivnim učešćem svi zajedno možemo da doprinesemo razvoju sporta - istakao je Štefanek.\nBoravak u ovom delu Srbije rukovodstvo Sportskog saveza Srbije je iskoristilo i da uruči sportsku opremu kao nagradu pobedniku Seoskih igara Sportskog saveza Srbije, Batkovićima iz Priboja.\nŠtefanek je uručio pakete jednom od najmlađih takmičara pobedničke ekipe. Kako je ekipa Batkovića pobedila u 2020.godini, već je osvojila rukometni teren, tako da za ovogodišnju pobedu dobijaju sportsku opremu za takmičare i klubove sa teritorije opštine Priboj.\nŠtefanek učenicima govorio o zlatnom putu\nMALI SAJAM SPORTA U BELOJ PALANCI - Besplatan ulaz u sport


Prošle nedelje kao bomba odjeknula je vest da voditeljski par Jovana Joksimović i Srđan Predojević napuštaju "Prvu". Iako je informacija o njihovom odlasku proverena, ni čelnici "Prve", ni ovaj dvojac, nisu se od tog dana oglasili za medije.\nFoto: instagram/srdjan.predojevic / Instagram\nOno što je bio glavni razlog neslaganja u mišljenju je to što im se navodno menadžment mešao u uređivačku politiku emisije.\nMeđutim, ono što je najčudnije u celoj priči jeste što se krajem prošle nedelje ni Jovana ni Srđan nisu pojavili u "Jutarnjem", a onda je juče Predojević najavio ko su gosti u njihovoj današnjoj emisiji. Instagram nalog "Prve TV" nije preneo njegovu objavu, iako je to bio običaj do danas, a sinoć je objavljeno da će emisiju, na posletku, voditi Filip Čukanović.\nPostavlja se pitanje da li su Jovana i Srđan zaista definitivno odlučili da odu, da li moraju da odrade otkazni rok, pa će se ipak pojavljivati u narednim danima, ili je cela priča oko otkaza dobila novi epilog za koji niko ne zna. I svi i dalje ćute.\nVIDEO Jovana Joksimović i Srđan Predojević o vaspitanju dece\n"PRINCEZO!" Ovo gledaoci nisu mogli da vide, evo šta su Jovana i Srđan radili za vreme reklama, a voditeljka BLISTA


Briž uveo ograničenja turistima: "najepši grad na svetu" pod opsadom - Daljine.rs\nBriž uveo ograničenja turistima: “najepši grad na svetu” pod opsadom\nBelgijski Briž, poznat po svom zvoniku iz 13. veka, više neće biti dostupan turistima kao nekada. Ovo je poslednji grad u nizu evropskih gradova koji se odlučio na korak ograničavanja turizma.\nIstorijski centar ove popularne turističke stanice na putovanjima kroz Evropu 2000. godine uvršten je na UNESKO-vu listu svetske baštine, kada je označen kao “izvanredan primer srednjovekovnog istorijskog naselja”. Nažalost, niko nije rekao da popularnost nema i svoje loše strane.\nSuočen sa njima, gradonačelnik Briža Dirk de Vauf, na to mesto izabran prošle godine, podržao je mere kojima će se ubuduće kontrolisati priliv putnika u belgijski grad-muzej i to tako što dnevni izleti i slične ture po gradu više neće biti promovisani, dok će broj brodova koji tokom krstarenja pristaju u luci biti ograničen.\nDnevni izleti i slične ture po gradu više neće biti promovisani, Аutor: Jean-Christophe BENOIST / Wikipedia\nOva luka, koja ima kapacitet za pet putničkih brodova koji mogu pristati u nju istovremeno, taj broj će ograničiti na dva dnevno, a kompanije koje organizuju krstarenja će biti zamoljene da njihovi kruzeri pristaju u luku tokom radne nedelje, a ne vikendom, što će smanjiti gužve.\nTurističke organizacije će svoje reklamne kampanje smanjiti i u drugim obližnjim gradovima, kao što su Pariz i Brisel, ne bi li broj dnevnih putovanja bio takođe ograničen, budući da turisti koji dolaze samo na jedan dan predstavljaju trošak za grad.\n– Moramo da kontrolišemo priliv putnika, ako ne želimo da postanemo Diznilend, rekao je De Vauf za CNN.\nImajući u vidu da u Brižu trenutno ima više turista nego stanovnika u centru grada, i to u odnosu 3:1, ne čudi što će i u njemu biti uvedena pravila po uzoru na ona koja važe u drugim evropskim turističkim centrima, budući da se svi oni bore sa posledicama masovnog turizma.\nU Brižu trenutno ima više turista nego stanovnika u centru grada, Autor: Jean-Pol GRANDMONT / Wikipedia\nU Amsterdamu, koji se nalazi 270 kilometara od Briža, vlasti su donele odluku da se poznati znak I Amsterdam (Ja sam Amsterdam) preseli iz centra grada u udaljenije područje, jer je postao previše popularan na Instagramu i drugim društvenim mrežama.\nTo je samo deo napora da se desetine miliona posetilaca Amsterdama koliko godišnje dođe u prestonicu Holandije podstakne na istraživanje drugih delova ove zemlje.\nU međuvremenu, Rim se fokusirao na zabranu karakterističnih ponašanja turista koja dovode do zagađenja, zagušenja i erozije, na čelu sa kupanjem u gradskim fontanama.\nS druge strane, nije do kraja jasno da li u Brižu baš svi podržavaju ovakve mere: Vinsent Najs, projekt menadžer u turističkoj organizaciji Posetite Flandriju uradio je studiju u kojoj je ispitivao lokalno stanovništvo o različitim temama, i otkrio da je oko 76 odsto njih zadovoljno turizmom u svom gradu, dok je 70 odsto njih ocenilo da su pozitivni efekti turizma veći od negativnih.\nBriž je poznat po svom zvoniku iz 13. veka u kom se nalazi karilion sa 47 zvona, Аutor: Jean-Christophe BENOIST / Wikipedia\nKao što je pomenuto, Briž je poznat po svom zvoniku iz 13. veka u kom se nalazi karilion sa 47 zvona, na kojima zvonar zaposlen u zvoniku svakodnevno izvodi besplatne koncerte.\nBriž je čuven i po bogatoj kolekciji srednjovekovne i moderne umetnosti raspoređenoj u gradskim muzejima, među kojima se izdvaja kolekcija flamanskih umetnika rane renesanse. Mnogi umetnici, poput Hansa Memlinka i Jan Van Ajka živeli su i radili u Brižu.\nOvaj belgijski grad mnogima je i prva asocijacija na izradu čipke, ali i skulpturu Madone sa detetom, koja je jedino Mikelanđelovo delo koje je za vreme njegovog života napustilo Italiju i obrelo se u Brižu.\nKupite online ulaznice za muzeje u Brižu i izbegnite redove i čekanja\nNaslovna fotografija: Autor: Cavalier JY / Wikipedia\nOd Beograda do Pariza kompanijom ASL Airlines


Nikolić: Srbija između prijatelja u EU i u Rusiji\nPredsednik Srbije Tomislav Nikolić govorio je u ekskluzivnom razgovoru za Glas Amerike, neposredno nakon što se obratio Generalnoj Skupštini UN, o izazovima sa kojima se njegova zemlja trenutno suočava, kao i nameri Beograda da doprinese uklanjanju svih izvora nestabilnosti u svetu.\nNikolić je podsetio da je u govoru na 69. zasedanju Generalne Skupštine podvuka spremnost Srbije da doprinese rešavanju gorućih pitanja - klimatskih promena, globalne bezbednosti i zaraza velikih razmera.\nGovoreći o krizi u Ukrajini, Nikolić je kazao kako je pozicija između suprotstavljenih politika zapada i EU sa jedne i Rusije sa druge strane - kompleksna.\n„Srbija ima prijatelje i u EU i u Ruskoj Federaciji. Oboje su nam prijatelji i oboje su nam potrebni“, kazao je Nikolić.\nOn se nada da će Srbija moći da nastavi proces pridruženja EU, čak i ako ne bude sa Briselom uskladila u potpunosti spoljnu politiku prema Rusiji.\nStav Beograda u odnosu na krizu u Ukrajini u jednom delu je na istoji liniji sa stavovima SAD i EU – Srbija, kaže Nikolić, podržava teritorijalni integritet i suverenitet Ukrajine. Predsednik Srbije medjutim podseća da je sa Rusijom u saglasju kada je u pitanju pitanje Kosova, koje on vidi kao pitanje teritorijalnog intergriteta i suvereniteta Srbije.\nPo rečima Nikolića, cena sankcija Rusiji značila bi za ekonomski već veoma opterećenu Srbiju značila bi minus od 600 miliona do milijardu eura.\nPredsednik Srbije govorio je i o prilično lošim ekonomskim prilika ma u Srbiji. Najavio je da će Srbija u naredne dve godine, da bi se ekonomski oporavila, morati da prođe kroz izuztetbo bolne reforme i mere štednje, posebno ističući obaveze smanjenja javne potrošnje i razvoja malih i srednjih preduzeća.


Britanski izvoz hrane i pića u EU pao za 75,5 odsto – Borba\nBritanski izvoz hrane i pića u Evropsku uniju stropoštao se za 75,5 posto u januaru, objavila je danas Federacija za hranu i piće, pripisujući taj rezultat u najvećoj mjeri trgovinskim barijerama poslije Bregzita.\nOva interesna organizacija je navela da je najteže pogođena trgovinska ruta za Irsku. Kako prenosi Rojters, Irska je u januaru 2020. bila najveće britansko tržište s udelom od oko 18 posto u ukupnom izvozu hrane i pića Ujedinjenog Kraljevstva. Taj udio je u januaru ove godine pao na samo pet procenata, prenosi Tanjug.\nMada su nagomilane zalihe prije Bregzita i slaba potražnja zbog mjera zatvaranja tokom pandemije jedan od faktora drastičnog smanjenja izvoza, ovo udruženje procjenjuje da je „veći dio” pada vjerovatno uzrokovan novim necarinskim barijerama koje su posebno pogodile manje proizvođače.\nRekordan broj: U Crnoj Gori u bolnicama na liječenju 551 kovid pacijent


Nikšić: Lagumdžijine optužbe trebaju dobiti sudski epilog - Narod.ba\nNikšić: Lagumdžijine optužbe trebaju dobiti sudski epilog\nOptužbe koje je iznio Zlatko Lagumdžija, bivši predsjednik Socijaldemokratske partije BiH na račun članova SDP-a da „rade za strane službe“ za aktuelnog predsjednika stranke Nermina Nikšića su ozbiljne i smatra da trebaju dobiti sudski epilog. „Ako su optužbe tačne, Lagumdžije se državne institucije trebaju sjetiti za dan sigurnosti i dodijeliti mu medalju, a ako se […]\nOptužbe koje je iznio Zlatko Lagumdžija, bivši predsjednik Socijaldemokratske partije BiH na račun članova SDP-a da „rade za strane službe“ za aktuelnog predsjednika stranke Nermina Nikšića su ozbiljne i smatra da trebaju dobiti sudski epilog.\n„Ako su optužbe tačne, Lagumdžije se državne institucije trebaju sjetiti za dan sigurnosti i dodijeliti mu medalju, a ako se ne sjete pa ostane bez nagrade, oni za koje se pokaže da su saradnici stranih obavještajnih službi trebaju odgovarati i ne mogu više biti članovi ne samo rukovodstva nego ni SDP-a. Međutim, ako se pokaže da je ovo ko zna koja po redu farsa u režiji Lagumdžije, onda on mora odgovarati zbog lažnog prijavljivanja i klevete“, kazao je Nikšić za današnje izdanje Dnevnog avaza.\nPredsjednik SDP-a navodi da je adresa za loše stanje u zemlji SNSD i HDZ te SDA sa svojim partnerima iz bošnjačkog bloka, te da napadi na SDP neće proći i da ostaju na strani građana.\nGovoreći o unutrašnjim odnosima u SDP-u, Nikšić ističe da plaćaju cijenu „svoje principijelnosti kolika god ona bila“.\n„SDP će biti još jači na sljedećim izborima“, kazao je Nikšić za Dnevni avaz.


Predsednik Poljske osuđuje bojkot EP – Nadlanu.com\nPredsednik Poljske osuđuje bojkot EP\nObjavljeno 3. maja 2012. / 11:56:48\n“Apeli da se prvenstvo bojkotuje apsolutno su neprimereni sadašnjoj situaciji u Ukrajini. U raznim zemljama, u starim demokratijama dešavalo se da budu osuđeni ili optuženi predsednici i premijeri za razne loše stvari, ali nigde to nije dovelo do bojkota te vrste sportskih igara”, rekao je Komorovski nacionalnoj televiziji TVP.\nKomorovski je kazao da se u apelima da zbog pogoršanog zdravlja I kazne zatvora za bivšu ukrajinsku premijerku Juliju Timošenko i političari i navijači bojkotuju utakmice u Ukrajini ili da se čak Ukrajini oduzme organizacija kriju sasvim drugačiji motivi.\n“Možemo da nagađamo kakvi”, kazao je poljski predsednik.\n“Organizacija prvenstva u fudbalu zajedno sa Poljskom trebalo je da bude potvrda volje Kijeva da se integriše sa zapadnim svetom. Narušavanje tog mehanizma (približavanja Evropskoj uniji) može da znači da će Kijev poći drugim, a ne evropskim putem”, kazao je Komorovski.\n“Ne samo da je to potpuno nerealno, nego ne bi bilo ni fer prema našim istočnim susedima”, kazao je Komorovski.\nLekić lomio prste igraču Valensije (VIDEO)


vivo zvanično ulazi na srpsko tržište - Olaf&McAteer\nPeti proizvođač pametnih telefona u svetu proširuje svoju bazu korisnika u Srbiji\n“Veoma nam je drago što možemo da kažemo “Zdravo, Srbijo!” i zvanično se predstavimo, kao i naše prve pametne telefone za tržište u Srbiji! Naš dolazak je obeležilo vreme puno izazova, a posledice pandemije Korona virusa i dalje osećaju i firme i pojedinci. Ipak, naši planovi za Srbiju i naša posvećenost širenju poslovanja u Evropi ostali su nepromenjeni. Ovo je u skladu sa filozofijom naše kompanije – da radimo pravu stvar na pravi način”, istakao je Deni Deng, potpredsednik i predsednik kompanije vivo za Evropu, i dodao: “Naše evropsko putovanje započetli smo tek u oktobru prošle godine, a već smo dobili izuzetne povratne informacije i pozitivne utiske od naših poslovnih partnera i korisnika. Od našeg prvog koraka i ulaska na međunarodno tržište 2014. godine, posvećeni smo stvaranju novih kvalitetnih iskustva za naše korisnike. Budući da uvek mislimo na njih i brend smo koji voli više od 400 miliona ljudi širom sveta, sigurni smo da ćemo uskoro steći nove prijatelje i u Srbiji”


„Džon Kenedi“ skup i za Ameriku /video/ - Sputnjik Srbija\n18:48 13 April 2021\n13:35 06.08.2020 (osveženo 17:52 06.08.2020) Preuzmite kraći link\nAmerička Ratna mornarica je obećala da više neće dozvoliti prekoračenje budžeta, nakon što je za nosač aviona „Džerald Ford“ bilo izdvojeno rekordnih 13,3 milijardi dolara. Izvesno je i da će cena i drugog broda — „Džon Kenedi“ — biti velika, piše „Blumberg“.\nU međuvremenu se povećala i cena za projektovanje i izgradnju za 3,58 milijardi dolara, za koju je zadužena kompanija „Huntington Ingalls Industries“. Što je za 7 procenata više u odnosu na ugovor koji je potpisan 2015. godine.\nTroškovi na ukupnu izgradnju broda mogu prestići cifru koju je ustanovio Kongres — 11,4 milijarde dolara. Problem je delimično i u niskoj produktivnosti proizvođača.\nPovećanje rashoda se objašnjava povećanjem borbenih mogućnosti broda i pokušajem da se izbegnu problemi na koje su naišli tokom ispitivanja broda „Džerald Ford“. Dodatna sredstva su potrebna kako bi se ispunio zadatak Kongresa, da se do 2025. godine na brodu „Džon Kenedi“ mogu smestiti lovci F-35, rekao je predstavnik američke Ratne mornarice Deni Ernandez.\n„Džon Kenedi“ će biti završen najverovatnije 2024. godine. Međutim, upozoravaju da „ako troškovi ostanu na ovom nivou, budžet će biti potrošen pre finalne izrade nosača aviona“. Ministarstvo odbrane će, možda, pokušati da ubedi vlast da povećaju budžet za postavljanje reaktora, spasilačkih i radarskih sistema na brodu.\nRanije je cena „Džeralda Forda“ naglo porasla zbog tehničkih problema sa borbenim sistemima. Troškovi su se od 2008. godine povećali za 2,8 milijardi dolara, zbog čega je Kongres bio veoma nezadovoljan. Ratna vojna mornarica Amerike mora da zadrži podršku vlade i društva ako želi da dobije novac i da dostigne cilj od 355 brodova u floti, trenutno imaju 330 brodova, zaključuje „Blumberg“.\nAmerika, brod, američki nosač aviona, nosač aviona


Solak i Hodžić se sumnjiče za pranje novca i brojne zlouporabe - Vitez.info\nSolak i Hodžić se sumnjiče za pranje novca i brojne zlouporabe\nKlix.ba ekskluzivno objavljuje izvještaj Suda BiH koji nedvosmisleno dokazuje da na osnovu prikupljenih dokaza u procesu nabavke 100 respiratora postoji osnov sumnje da je učinjeno više kaznenih djela i to: udruživanje radi činjenja kaznenih djela, zloupotreba položaja ili ovlasti i pranje novca.\nRadi se o izvješću Suda BiH na osnovu zahtjeva Tužilaštva BiH da se preduzeću “Srebrena malina” blokiraju računi i obustave finansijske transakcije. Računi su blokirani prošle sedmice, a uz rješenje o blokadi\nSud BiH je donio detaljan izvještaj na osnovu informacija dostavljenih iz Tužilaštva BiH i Državne agencije za istrage i zaštitu (SIPA).\nIstog dana, dakle 3. travnja, Solak i Fikret Hodžić, kao odgovorna osoba preduzeća “Srebrena malina” potpisuju ugovor o kupoprodaji 100 invazivnih respiratora ACM812A i to s tehničkim karakteristikama, kako je navedeno u ponudi prodavca od 2. travnja za iznos od 10 milijuna i 530 tisuća KM.\nIstog dana FUCZ je s računa Ministarstva financija FBiH izvršio dva transfera novca, čiji je iznos naveden u ugovoru, i prebacio ih na račun preduzeća “Srebrena malina”.\nKako je Fikret Hodžić raspolagao novcem koji mu je uplaćen?\nTužiteljstvo BiH je u svom izvješću navelo da iz dokumentacije koja je dostavljena iz FUCZ-a proizilazi da je Solak sa Hodžićem sklopio ugovor na osnovu prihvata ponude “Srebrene maline” od 2. travnja. Tužiteljstvo navodi da im je dostavljena fotokopija ponude zajedno sa prilogom o tehničkim specifikacijama na engleskom i kineskom jeziku, ali na kojoj ne postoji prijemni pečat protokola FUCZ-a ili bilo koje druge institucije, kao niti ispis emaila.\nStoga Tužiteljstvo zaključuje da se u ovoj fazi ne može tvrditi da je navedena ponuda uopšte bila i zaprimljena u FUCZ-u prije potpisivanja ugovora 3. travnja. Također Ured premijera Vlade FBiH je ponudui “Srebrene maline” dostavio 30. ožujka u kabinet Zavoda za javno zdravstvo, na kojoj postoji i otisak prijemnog pečata.\nZbog svega navedenog prošle sedmice je Tužiteljstvo BiH zatražilo od Suda da donese rješenje o blokadi računa “Srebrenoj malini”.\nRačuni su ekspresno blokirani, a u obrazloženju Sud BiH ocjenjuje da u ovom trenutku postoji dovoljno dokaza koji ukazuju na počinjena kaznena djela: Udruživanje radi činjenja krivičnih djela, zlopupotreba položaja ili ovlaštenja i pranje novca. Zbog svega toga izdato je rješenje o blokadi računa “Srebrenoj malini” u izbnosu većem od milijun KM.\nPranje novca S obzirom da je Fikret Hodžić 27. travnja sa računa svoje firme bez ikakvog navođenja svrhe podigao 100.000 KM, Sud smatra da je objektivna sumnja da je on bio svjestan da su navedena sredstva stečena na osnovu ugovora koji je zaključen na nezakonit način, odnosno da postoji osnov da je učinjeno krivično djelo, te je na taj način pokušao prikriti trag i onemogućiti povrat novca stvarnom vlasniku. Sud smatra da sve ukazuje da postoji dovoljan stepen sumnje da je izvršeno udruživanje radi vršenja krivičnog djela, zloupotreba položaja i pranje novca te da postoji srazmjer između novčanog iznosa koji se blokira i iznosa za koji postoji osnov sumnje da predstavlja kaznena djelo.\nPrethodni članakKardinal Puljić izrazio nevjericu i razočarenje zbog osuda najavljene bleiburške mise\nSljedeći članakBiH na trećem mjestu po najboljoj epidemiološkoj slici nakon Bugarske i Albanije


Zolgensma dostupna na globalnom nivou kroz MAP - Udruženje SMA Srbija\nZolgensma dostupna na globalnom nivou kroz MAP\nОбјави smasrbija 19 децембра, 2019 19 децембра, 2019\nAvexis je u prethodna dva dana informisao udruženja obolelih od SMA širom sveta, da će Zolgensma biti dostupna bez novčane nadoknade države ili pojedinca, za ograničen broj pacijenata i u zemljama van SAD. Novi MAP biće otvoren uskoro globalno, s tim što implementacija istog zavisi od zemlje, tako da je uključenje Srbije u ovaj program neizvesno.\nMAP podrazumeva davanje leka koji nije odobren u Evropi za onu populaciju pacijenata koji su najugroženiji i kojima je potrebna hitna terapija. MAP program se završava onog trenutka kada Evropska Agencija za Lekove i Evropski Parlament odobre lek.\nKako je zamišljen MAP za Zolgensmu:\nPočevši od 2. Januara 2020. godine, ordinirajući lekar imaće mogućnost da aplicira za pacijenta putem e-maila kako bi isti bio uključen u proces MAP. Dakle, inicijalni zahtev mora da potekne od lekara za pacijenta koga lekar smatra kandidatom za gensku terpiju, a u sklopu kriterijuma koji će biti navedeni u aplikacionom formularu prilikom prijave pacijenta na MAP putem e-maila. Sakupljaće se zahtevi iz celog sveta, i nezavisna komisija pri Avexis-u odlučivaće koja aplikacija zadovoljava kriterijume za učešće u MAP. Aplikacije koje ispunjavaju kriterijume biće poslate nezavisnoj agenciji koju je angažovao Avexis.\nNezavisna agencija ( Durban Global) je zadužena da sve aplikacije koje bude primila uključi u proces „lutrije“. To znači da će aplicirani pacijenti da se izvače na svake dve nedelje (nije preciziran broj „srećnih dobitnika“ u jednom krugu izvlačenja). Prvo izvačenje biće 3. februara 2020. Izvačenje dobitnika je potpuno slepo, što znači da Durban Global agencija neće imati nikakve podatke o pacijentu, čak ni iz koje je države. Cilj ovoga je da svim pacijentima za koje su aplicirali njihovi lekari da podjednaka šansa da osvoje nagradu, odnosno Zolgensmu.\nSrećni dobitnici će zatim biti testirani na prisustvo antitela na AAV9 virus (vektor genske terapije), što je organizovano i finansirano centralno u Evropi u jednoj jedinoj laboratoriji (Bioclinics) od strane Avexisa.\nNakon svig gore navedenih koraka, ukoliko pacijent ispunjava sve uslove kao kandidat za gensku terapiju, informacija o tome da je dobio nagradu na lutriji, tj. lek za svoju bolest biće saopštena lekaru koji je i podneo aplikaciju za tog pacijenta.\nOni koji nisu osvojili nagradu u prvom krugu izvlačenja biće automatski prebačeni u sledeći krug izvlačenja. Izvačenje će biti na svake dve nedelje. U proces lutrije, pacijent za koga je podneta aplikacija biće uključen DOK ISPUNJAVA KRITERIJUME. Ukoliko pacijent nije izvučen kao srećni dobitnik u bilo kom krugu izvačenja, lekar koji je podneo aplikaciju biće obavešten o tome kao i pacijent. U svakom trenutku, ukoliko pacijent ne bude izvučen na lutriji, može slobodnom voljom da istupi iz ovog programa i odluči o lečenju drugom terapijom gde mu je moguća i ako je moguća.\nProces MAP se završava onog trenutka kada EMA odobri Zolgensmu u Evropi. U tom trenutku prestaje mogućnost apliciranja za lutriju, a sve aplikacije koje su do tada podnete biće i dalje uključene u proces lutrije do završetka MAP programa.\nAvexis će nagraditi 100 srećnih dobitnika godišnje, što zavisi od mogućnosti proizvodnje Zolgensme. Prvih 50 doza biće dodeljeno u prvoj polovini 2020. godine. Program je planiran u trajanju od par godina u celom svetu (nije precizirano) u onim zemljama gde ZOLGENSMA NIJE REGISTROVANA.\nGde će srećni dobitnici primiti terapiju?\nUkoliko je pacijent koji je dobio nagradu npr iz Srbije, Avexis preuzima dalje korake oko aplikacije Zolgensme. Sledeći korak je da vidi da li postoje uslovi za aplikaciju leka u Srbiji (postoje tačno određeni kriterijumi transporta, čuvanja i aplikacije leka) što naša zemlja sigurno ima jer se lek prima IV putem infuzije u trajanju od dva sata. Ukoliko Srbija ima te uslove, sledeći korak je da se vidi da li Srbija zakonski dozvoljava upotrebu neregistrovanog leka i koje su regulative. Ukoliko postoji ta mogućnost, sledeči korak je da se zadovolje svi regulatorni koraci, koji podrazumevaju odobrenje centralnog Etičkog komiteta i odobrenje Agencije za lekove i medicinska sredsta. To je minimum. Ove regulative su individualne za svaku zemlju. Tako da postoji mogućnost da neke zemlje uopšte dozvole ovaj MAP program. Veliko pitanje je i etički pristup koncepciji „lutrije“ za život, zbog čega Etički komitet može da odbije ovaj program u Srbiji.\nUkoliko Srbija nema uslova za aplikaciju leka u Srbiji za srećnog dobitnika iz Srbije, Avexis je u obavezi da detetu obezbedi aplikaciju leka u drugoj zemlji, koja je na osnovu svojih regulativa dozvolila implentaciju ovog programa u svojim zdravstvenim ustanovama.\nKoji su uslovi za aplikaciju za ovaj program?\nDete obolelo od genetski potvrđenog tipa 5q SMA\nDete ispod dve godine starosti (po FDA odobrenju)\nSvi tipovi (nezavisno od broja SMN2 kopija)\nPresimptomatski i simptomatski ( nezavisno od trenutka pojave simptoma)\nPRIMANJE DRUGE TERAPIJE (npr. SPINRAZE NIJE ISKLJUČNI KRITERIJUM)\nPacijent mora biti državljanin zemlje u kojoj nije odobrena Zolgensma od strane regulatornih vlasti\nDodatni kriterijumi biće navedeni u aplikacionom formularu koji lekar popunjava online i neće biti vidljivi nikom sem lekaru. Detaljniji kriterijumi nisu specificirani u ovom trenutku. Naše saznanje jeste da bi dodatni kriterijumi za selekciju pacijenata mogli biti: nedovoljan i nedekvatan odgovor na terapiju koju dete već prima, deca na invanzivnoj ventilaciji i deca koja imaju 23-23,5 meseci u trenutku podnošenje aplikacije zbog kratkog perioda do navršene 2 godine.\nJedini uslov što se tiče uzrasta jeste da dete primi terapiju do navršene 2. godine života, tako da će po godištu pacijenti biti selektovani po proceni Avexisa a pre uključivanja u proces lutrije.\nSMA Srbija i SMA Europe pozdravljaju ovaj potez Avexisa da deca kojima je najpotrebnija terapija dobiju Zolgensmu besplatno, ali nismo saglasni sa principom ovog programa a to je lutrija za lek, posebno u smislu etičkog pristupa i činjenice da je ovo progresivna, teška i potencijalno smrtonosna bolest. Zbog toga smo stalno u kontaktu sa drugim organizacijama širom sveta i lekarima, kako bi dobili više saznanja o ovom programu i daljoj njegovoj implementaciji. Cilj svih je da svi oboleli kojima je ova terapija neophodna i dobiju terapiju!\nOvim putem želimo da obavestimo zajednicu da za sada ne postoje nikakvi naučni podaci da je Zolgensma data detetu efikasnija od Spinraze, niti postoje komparativne studije za bilo koji tip ili uzrast.\nOvim putem želimo da skrenemo pažnju našim članovima da Zolgensma ne podrazumeva sigurno izlečenje spinalne mišićne atrofije kako se dosta govori poslednjih meseci u javnim medijima.\nUdruženje SMA Srbija obaveštavaće vas ubuduće o svim novinama, aktivnostima i mogućnostima putem našeg vebsajta. Za sva pitanja možete nam se obratiti direktno ili putem e-maila.


Ujedinjena DS: Mere Vlade o izborima su besmislica (VIDEO) – NovostiDana.rs\nSet mera Vlade Srbije za poboljšanje izbornih uslova Ujedinjena Demokratska stranka ocenila je danas kao besmislicu i način da se kupi vreme do raspisivanja izbora „jer svoj način shvatanja izbora vladajuća stranka svakodnevno pokazuje u lokalnim samoupravama“.\nNa konferenciji za novinare demokrate su podsetile na primer opštine Merošina gde je, kako su rekli, na snazi politički kriminal o kojem će obavestiti Savet Evrope.\nPredsednik Demokratske stranke Zoran Lutovac rekao je da je Srpska napredna stranka (SNS) pribegavala prekomponovanju izborne volje gradjana, na primer na Vračaru, a kada se u Merošini desilo obrnuto, vlast je uvela privremene mere, i to je, kako je istakao, još jedan znak da izbore pod ovakvim uslovima treba bojkotovati.\nOdbornica DS iz Merošine Tanja Miladinović je rekla da je u tom mestu formirana nova većina koju su pored demokrata činili socijalisti i još dve grupe gradjana, ali da smenjena predsednica Skupštine nije htela da prihvati odluku pa je Vlada Srbije 8. avgusta bez ijednog pravnog razloga, uvela privremene mere u Merošini.\nKako je objasnila, sve odluke koje je donela nova većina stavljene su van snage, odbornici su zatražili mišljenje suda o tom potezu, ali odgovor još nisu dobili.\nPredsednik stranke Zajedno za Srbiju Nebojša Zelenović istakao je da je ovo još jedan dokaz da vladajuća stranka nema stvarnu volju da se izgradi atmosfera za slobodne izbore i pitao nadležne koje je ovo poglavlje u pristupanju Srbije Evropskoj Uniji.\nUjedinjena Demokratska stranka neće učestvovati na takvim lokalnim izborima, rečeno je na konferenciji za novinare.\nNa pitanje da li očekuju ukidanje funkcionerske kampanje, Zelenović je odgovorio da će ona biti jača nego ikad.\nKao ironiju lideri Ujedinjene DS naveli su da je u danu kada se vodio dijalog o toj temi izmedju vlasti i opozicije, predsednik Srbije Aleksanadar Vučić pet sati na svim televizijama otvarao deonicu auto-puta.


BANJALUKA, U Republici Srpskoj učešće energije iz obnovljivih izvora energije u prošloj godini bilo je oko 42,9 odsto, a cilj je da se apsolutni iznos poveća za šest i dostigne 48 odsto, rečeno je Srni u Ministarstvu industrije, energetike i rudarstva Srpske.\n“Određeno je da će Republika Srpska podsticati proizvodnju električne energije u vjetroelektranama ukupne instalisane snage 100 megavati, odnosno 200 gigavat-časova do 2020. godine”, pojasnili su u Ministarstvu.\n“Do sada je koncesija dodijeljena za izgradnju dva parka vjetrenjača u opštinama Nevesinje i Berkovići, ukupne instalisane snage 96,5 megavati”, naveli su u resornom ministarstvu.\nKoncesiju za izgradnju vjetroelektrane Trusina, instalisane snage 49,5 megavati na području opštine Nevesinje dobila je kompanija “Eol prvi” iz Nevesinja, te se izgradnja ove vjetroelektrane očekuje do kraja 2017. godine.\n“Koncesionar je za izgradnju vjetroelektrane već dobio građevinsku i ekološku dozvolu i pregovara sa dobavljačima opreme. Procijenjena ukupna vrijednost investicije iznosi oko 140 miliona KM”, naveli su u resornom ministarstvu.\nKoncesiju za izgradnju vjetroelektrane Hrgud, instalisane snage 48 megavati na području opštine Berkovići, dobilo je preduzeće “Elektroprivreda Republike Srpske” Trebinje, a ukupna procjenjena vrijednost investicije je oko 126 miliona KM.\nProfesor na Mašinskom fakultetu u Banjaluci Petar Gvero rekao je Srni da su vjetroparkovi veoma zahtjevne investicije, kako sa aspekta tehnike, kao što je izbor tehnologije, odgovarajućih pristupnih puteva, tako i sa aspekta finansija, koje zahtijevaju obimnu pripremu.\n“Sve to treba da prati ishodovanje koncesija i odgovarajuće dokumentacije. A zbog specifičnosti proizvodnje, ako uzmemo u obzir da je vjetar stohastički izvor energije, mora se obezbijediti odgovarajuća prenosna infrastruktura, koja takav izvor integriše u kompletan sistem elektroprivrede”, naveo je Gvero. Srna\nTagovi: BrkovićiizbornevesinjePetar Gverovaznovjetrenjacevjetroelektrane\n28.06.2016 | 15:57\nZnačajan potencijal RS u oblasti obnovljivih izvora energije


CRNADAK: SPROVOĐENjEM DOKUMENTA BIO BI NARUŠEN MIR NA BALKANU | SRNA\nBANjALUKA, 15. SEPTEMBRA /SRNA/ - Ministar inostranih poslova u Savjetu ministara u tehničkom mandatu Igor Crnadak upozorio je da bi u BiH i na Balkanu bili narušeni mir i stabilnost, ukoliko bi SDA pokušala da sprovede Programsku deklaraciju kojom je predviđena "republika BiH" i izrazio nadu da će međunarodna zajednica reagovati.\nOsim što je anidejtonsa i antievropska, kaže Crnadak, ova rezolucija je i protiv interesa Srba, Republike Srpske, ali i BiH, koja može da opstane i funkcioniše samo uz unutrašnji dogovor na bazi dva entiteta i tri konstitutivna naroda.\nCrnadak, koji je i potpredsjednik PDP-a, ocijenio je da odavno nije bilo većeg udara na Dejtonski sporazum i mir u BiH nego što je donošenje ove deklaracije SDA.\nOn je dodao da je dodatna provokacija SDA jučerašnja poruka da ova stranka neće odustati od osporavanja imena Republike Srpske.\n"To je potpuno nepotrebna radikalizacija u ionako teškom političkom momentu u zemlji. Nadam se da će na ovo što smo juče vidjeli reagovati i međunarodna zajednica, jer mi ovdje treba da radimo tako da se približimo jedni drugima", rekao je Crnadak novinarima u Banjaluci.\nOn kaže da dokumenti kao što je rezolucija SDA samo udaljavaju od pomirenja i međusobnog razumijevanja.\n"Kada maštate svašta se može napisati. Međutim, ovo je stvarnost i zato se mora precizno reći šta bi ovo značilo ako bi se pokušalo sprovesti", rekao je Crnadak.


GLEDAJ SRBIJO: Progon Vernika I SPC U Leskovcu Zbog Liturguje Bez Maski\nKRIZNI ŠTAB SE RASPADA: Lončar Konu da laže, VUĆIĆ hoće da BROJI MRTVE OD KOVID 19!\nVučić i krizni štab u nezavidnom položajuOdgovarajući na pitanje u vezi sa različitim podacima o broju preminulih...\n(VIDEO) PALA KRV NA BALKANU: Sukob migranata, dvoje mrtvih, 10 povređenih!\nMigranti se sukobiliDve osobe su ubijene, deset je teško povređeno, a osam lakše u sukobu veće grupe migranata...\nLeskovac i SPC na udaru\nKako kaže zamenik šefa ovog Odeljenja Srđan Stefanović, njihov posao je da uoče nepravilnosti, a o daljim merama i sankcijama odlučivaće Gradski štab za vanredne situacije. Starešina crkve nije se javljao na telefonske pozive novinara Južnih vesti, a komentar Eparhije niške se očekuje.\nViše ljudi od dozvoljenog broja u zatvorenom prostoru okupilo se na liturgiji za praznik svete Petke Trnove, koju pravoslanici vernici obeležavaju 8. avgusta. Liturgiju je služio episkop niški Arsenije, a osim što je u crkvi bila gužva, većina okupljenih vernika nije nosila ni maske koje su obavezne u zatvorenom prostoru.\n“Mi smo ustanovili da se mere za sprečavanje širenja virusa korona nisu poštovale prilikom liturgije u Rudarskoj crkvi i to smo prijavili Štabu za vanredne situacije koji ima dalju nadležnost”, kaže Srđan Stefanović.\nNovinari su pokušali da dobiju komentar starešine crkve u kojoj su zabeležene nepravilnosti, ali on se na telefonske pozive nije javljao.\nPrethodni tekstDEBILIZACIJA SRPSKE DECE: Psiholog: “Ozbiljan poremećaj, Baki Prasetu treba tim eksperata”\nSledeći tekstFEJSBUK UDARIO NA SANDULOVIĆA: Obrisali mu objavu o Koroni, kao i Trampu\nMiki 11 avgusta, 2020 At 2:45 pm\nA po kom zakonu STE VI USTANOVILI I PRIJAVILI i odakle vama pravo da nadgledate i vrsite bilo sta ? Trenutno ( od 3 juna ) ne postoji ni vlada , ni ministri , pa samim tim nikakve odluke ne mogu da se dobesu niti sprovedu .\nPATRIJARH UPOZORIO U VASKRŠNJOJ POSLANICI: U nevolji smo kao retko kada...\n14 aprila, 2020 1


postovani, ako mozete da nam ukratko pojasnite proceduru za dobijanje dozvole za adaptaciju ili rekonstrukciju. U pitanju je stara kuca sa manje od 100 kvadrata koju bismo srusili i na njeno mesto sazidali montaznu. Da li je potrebno ponovo ici u postupak za dobijanje dozvole za gradnju ili se ide na adaptaciju postojeceg objekta.Otprilike bi trebala biti ista kvadraturu ili mozda malo veca. Unapred hvala,\nUkoliko ćete raditi rekonstrukciju objekta, te hoćete da ga u potpunosti srušite,morali biste na istim temeljima sazidati nov objekat,ne izlazeći iz postojećeg gabarita ni u širinu ni u visinu.\nDakle,u slučaju rekonstrukcije,trebalo bi da se pridržavate postojećeg projekta. U suprotnom,ukoliko planirete gradnju montažne kuće sa većom kvadraturom,onda vam je svakako neophodna nova građevinska dozvola.


Dr MAKSIMILIJAN (Hajdin)\nDr IRINEJ (Đorđević)\nEpiskop Irinej (u svetu Milan Đorđević) rođen je 22. maja 1894. u selu Vrnčanima od oca Dobrosava i majke Draginje. Osnovnu školu je završio u Takovu, a Bogosloviju svetoga Save u Beogradu. Zamonašen je u toku Prvog svetskog rata i kao pitomac Svetog arhijerejskog sabora upućen na studije u Petrograd, gde je ostao kraće vreme. Potom je prešao u Oksford, u Englesku, gde je završio studije i položio doktorski ispit. Do povratka u otadžbinu bio je, za vreme rata, sekretar, a potom i predsednik srpskog biroa u Engleskoj. Po povratku, 1919, rukopoložen je u čin đakona i upućen na Pravoslavni bogoslovski fakultet u Atini, gde je i doktorirao.\nDo izbora za episkopa bio je suplent Bogoslovije svetoga Save u Sremskim Karlovcima, asistent i docent Bogoslovskog faulteta u Beogradu, sa kog položaja je i izabran za vikarnog episkopa sremskog. Hirotonisan je za episkopa u beogradskoj Sabornoj crkvi 25. novembra 1928. od patrijarha srpskog Dimitrija, mitropolita crnogorsko-primorskog Gavrila i episkopa temišvarskog Georgija. Na ovom položaju je ostao do 2. oktobra 1931. godine, kada je izabran za episkopa dalmatinskog.\nDolaskom episkopa Irineja u Dalmaciju crkveni život je dobio novi impuls. Posle napora koji su trajali više od dva veka, započeo je izgradnju hrama Svetoga Save u Splitu, a na Visu, gde se posle prvog svetskog rata javio pokret za prelazak u pravoslavlje, osvetio je novi hram Sv. Kirila i Metodija, koji je posle Drugog svetskog rata srušen pod vrlo čudnim okolnostima.\nPosle smrti episkopa američko-kanadskog Mardarija, 1935, administrirao je ovom eparhijom do izbora novoga episkopa 1938. godine. Za vreme Drugog svetskog rata, 1941, interniran je u Italiju, a posle rata otišao je u Ameriku. Izvesno vreme je vršio parohijsku dužnost u Stubenvilu, Ohajo, i bio profesor Bogoslovije u manastiru Svetoga Save u Libertivilu. Nakon dužeg boravka u Americi došao je 1949. godine u Englesku, gde je radio na univerzitetu u Kembridžu i tu ga je i smrt zatekla 27. avgusta 1952. Sahranjen je na londonskom groblju.


Karneks donirao 70.000 evra za operacionu salu porodilišta u Vrbasu - Bizlife.rs\n15:12 Beograd, 26.02.2019.\nU opštoj bolnici u Vrbasu u odeljenju za porođaje danas je otvorena operaciona sala za carske rezove koja je opremljena donacijom od 70.000 evra kompanije Karneks (Carnex), članice MK Grupe.\n“MK Grupa, sa kompanijama članicama, dugogodišnji je pouzdan partner lokalnim zajednicama u kojima posluje, naročito kada se radi o poboljšanju uslova života dece i mladih”, rekao je Purar.\nKompanija Karneks je prema rečima direktora Mohana Šreste (Mohan Shrestha) odlučila da pomogne da se poveća bezbednost majki pri porođaju i pripremi za najvažniju ulogu u životu. “Za nas je već tradicija da pomažemo zdravstvu, jer kompanija Karneks je za svoj jubilarni 50. rođendan već donirala bolnici u Vrbasu reanimobil, koji je neophodan za brzu intervenciju i reanimaciju bolesnika na terenu”, rekao je on.\nPomoćnica pokrajinskog sekretara za zdravstvo Srbije Snežana Bojanić rekla je da je donatorstvo postalo tradicija kompanije Karneks koja je najveći donator vojvođanskog zdravstva. “Ovo su svetli primeri donatorstva koji će pomoći da se u ovoj bolnici poveća broj porođaja od 600 -700 na 1.000 godišnje”, rekla je Bojanić.\nDirektor Opšte bolnice u Vrbasu Milan Popov je rekao da sada kada bolnica ima najsavremeniju opremu svaki komplikovaniji porođaj može da se obavi carskim rezom za 10 minuta i da će majke uživati u novim uslovima. “Hvala Karneksu što nam je pomogao da unapredimo usluge našim pacijentima”, rekao je Popov.\nPredsednik opštine Vrbas Milan Glušac je ocenio da se prema donaciji Kaneksa može videti kakva je saradnja javnog i privatnog sektora. “Ovo je važna pomoć jer opština ne može sve sama da finansira. Imamo dobru saradnju sa MK Grupom i sada su nam izašli u susret i donirali 70.000 evra, što mnogo znači i opštini i bolnici u kojoj gravitira više od 200.000 stanovnika”, rekao je Glušac.\ncsr carnex donacija opšta bolnica


EP: JEDINI POZITIVAN PRIMJER U BIH JE SET ANTIKORUPTIVNIH ZAKONA\nSet antikoruptivnih zakona koje je jednoglasno usvojila Vlada Federacije Bosne i Hercegovine mogla bi biti jedina pozitivna ocjena u rezoluciji o napretku BiH koja bi trebala da se usvoji u januaru u Evropskom parlamentu.\nEvropska zastupnica i predsjednica Grupe prijatelja Bosne i Hercegovine Emine Bozkurt predložila je amandman na rezoluciju koju je predložila njena kolegica iz parlamenta i izvjestiteljica za BiH Doris Pack, u kojem se set ovih zakona navodi kao jedan od rijetkih pozitivnih pomaka u BiH u 2013. godini.\n“Evropski parlament pozdravlja jednoglasnu odluku Vlade Federacije Bosne i Hercegovine da uputi u parlamentarnu proceduru set zakona iz oblasti borbe protiv korupcije i organiziranog kriminala. Evropski parlament poziva na njihovo usvajanje i punu provedbu, te poziva druge nivoe vlasti da slijede ovaj primjer”, navodi se u amandmanu zastupnice Bozkurt.\nSet antikoruptivnih zakona neki dan nije dobio potrebnu većinu u Parlamentu FBiH.\nIzvor: Fena (20. decembar 2013.)


Vežba Sistem 2021 – Moj Titel\n3. novembra 2021. urednikLeave a Comment on Vežba Sistem 2021\nOpština Titel jedna je od 26 opština i 24 grada koji će u petak 5. novembra 2021. godine učestvovati na vežbi „Sistem 2021“ u okviru koje će se u Titelu simulirati izvlačenje vode iz stambenih objekata, koja se pojavila usled obilnih padavina, dok će se u Mošorinu simulirati scenario izlivanja Tise u slučaju rasta njenog nivoa iznad maksimuma.\nU Titelu će vatrogasna jedinica u saradnji sa ljudstvom i mehanizacijom JKP „Komunalac“ izvlačiti vodu koja se kao posledica obilnih padavina pojavila u kućama, stambenim prostorijama i podrumima, dok će se na stadionu u Mošorinu simulirati evakuacija stanovništva iz poplavljenih delova naselja i njihovo zbrinjavanje u centru za prihvat.\nOva dva scenarija imaju zadatak da provere sposobnost jedinica lokalne samouprave i svih subjekata od posebnog značaja koji će učestvovati u vežbi (PS Titel, Vatrogasna jedinica Titel, JKP „Komunalac“, UZP „Titelski breg“, Dom zdravlja Titel, Crveni krst Titel i drugi), koja se u našoj zemlji u ovakvoj organizaciji i obimu organizuje prvi put.\nKomandant Štaba za vanredne situacije, predsednik opštine Titel Dragan Božić i rukovodilac vežbe, zamenik predsednika opštine Titel Bogoljub Marković ističu da će ovom vežbom svi subjekti od posebnog značaja u opštini Titel pokazati spremnost, organizovanost i stručnost da u najgorem mogućem scenariju i situaciji sačuvaju bezbednost i imovinu svih građana opštine Titel.\nUdruženje vinogradara i voćara Šajka Titel obeležilo slavu\n14. februara 2018. 15. februara 2018. admin@mojtitel\nDragana Kojičić pomaže u obnavljanju kuće iz polovine 19. veka


Kanada na čelu liste država sa najobrazovanijim stanovništvom - infoBirač\nKanada je prva na rang-listi najobrazovanijih država na svetu, koju je sastavila Organizacija za ekonomsku saradnju i razvoj mereći nivo obrazovanja odraslih u 36 zemalja članica te organizacije.\nPrema OECD-u, preko 56 procenata odraslih građana Kanade steklo je neku vrstu obrazovanja nakon srednje škole, prenosi američka televizija Si-En-Bi-Si. OECD je nivo obrazovanosti država izrazio kao procenat pripadnika odrasle populacije, starosti između 25 i 64 godine, koji su završili neku vrstu tercijarnog obrazovanja, odnosno stekli diplome na dvogodišnjim ili četvorogodišnjim studijama ili stručnoj specijalizaciji.\nIza Kanade, na drugom mestu je Japan sa 50,5 odsto odraslih sa višim i visokim obrazovanjem, a slede Izrael (49,9 odsto), Južna Koreja (46,86 odsto) i Ujedinjeno Kraljevstvo, koje se sa 45,96 procenata našlo na petom mestu.\nSi-En-Bi-Si navodi da su SAD, uprkos tome što više Amerikanaca pohađa koledže nego ikada ranije i što zemlja svake godine dominira na rang-listi najboljih univerziteta na svetu, zauzele tek šestu poziciju među najobrazovanijim državama. Prema OECD-u, 45,7 odsto odraslih Amerikanaca u dobu od 25 do 64 godine završilo je neku vrstu tercijarnog obrazovanja.\nNa sedmom mestu je Australija sa 43,74 odsto diplomaca, osma je Finska (43,6 odsto), koju prati susedna Norveška (43,02), a listu prvih deset najobrazovanijih država zaključuje Luksemburg sa 42,86 odsto odraslih građana koji su stekli obrazovanje trećeg stepena.\nDva lica povrijeđena u nezgodi u Šekovićima\nU okviru akcije „Zaštitimo djecu u saobraćaju“ – Bicikl za osnovce u Kozluku\nNezapamćena noć u Podgorici: Pleme Kuča pješačilo 16 kilometara zbog odbrane svetinja\nSrpski vojnik pred kojim su salutirali najviši oficiri SAD – „a u ruke Mandušića…“\n22 Februara, 2020, 03:51


Očuvanje narodne kulture kao vid stručnog usavršavanja - Školska uprava Čačak\nOčuvanje narodne kulture kao vid stručnog usavršavanja\nŠkola za obrazovanje odraslih iz Čačka je u prethodnom periodu organizovala niz aktivnosti za unapređivanje kvaliteta rada nakon spoljašnjeg vrednovanja. Između ostalog, ozvaničen je (verifikovan) rad školske biblioteke i nastavnici su ostvarili intenzivniju saradnju sa ustanovama kulture i drugim ustanovama, centrima i udruženjima iz lokalne zajednice, radi unapređivanja stručnog usavršavanja zaposlenih, ali i radi boljeg informisanja javnosti o radu ove škole. Jedna od aktivnosti iz razvojnog plana ustanove organizovana je u ponedeljak, 20. januara 2020. godine, kao vid stručnog usavršavanja zaposlenih, ali i kao saradnja sa Ogrankom Vukove zadužbine u Čačku - Udruženjem „Čuvari dela Vuka Karadžića", koje u svom delokrugu rada ima i stručno usavršavanje zaposlenih u obrazovanju i predstavljanje zavičajne književnosti, odnosno nacionalnog kulturnog blaga. Akrivnost je podrazumevala promociju knjiga mr Grozdane Komadinić, koja je Ogranak osnovala na Savindan 1999. godine i rukovodila njegovim radom sve do upokojenja u februaru 2019. godine.\nMila Mutavdžić, nastavnik srpskog jezika i književnosti u OŠ „Sveti đakon Avakum" u Trnavi i istaknuti član Udruženja „Čuvari dela Vuka Кaradžićaˮ, priredila je kratak osvrt na neke od najznačajnijih knjiga Grozdane Кomadinić: „Zavičajna snoviđenjaˮ, „Starineˮ, „Rosa na suncuˮ, „Varovniceˮ, „Riznica narodnog verovanjaˮ, „Кnjiga o ljubaviˮ, ističući da je od velikog značaja saradnja škole sa predstavnicima lokalnih udruženja.\nCilj promotivnih aktivnosti vezanih za kulturnu zaostavštinu dugogodišnje predsednice Udruženja „Čuvari dela Vuka Кaradžićaˮ jeste promovisanje bogate duhovne tradicije, jezika i kulture našeg naroda.\nInicijator ove aktivnosti bila je prof. Maja Nastić, koja je zaposlena kao nastavnik srpskog jezika i književnosti u Školi za obrazovanje odraslih, a koja je i sama istaknuti zadužbinar.


Vulin: Svaki deo naše teritorije mora biti zaštićen (foto) - 13.05.2018, Sputnik Srbija\nVulin: Svaki deo naše teritorije mora biti zaštićen (foto)\nMinistar odbrane Aleksandar Vulin obišao je pripadnike Vojske Srbije koji izvode Taktičku vežbu sa bojevim gađanjem „VIDRA 2018“ u Tarašu nadomak Zrenjanina. 13.05.2018, Sputnik Srbija\n© Ministarstvo odbraneTaktička vežba Vojske Srbije "Vidra"\nMinistar odbrane Aleksandar Vulin obišao je pripadnike Vojske Srbije koji izvode Taktičku vežbu sa bojevim gađanjem „VIDRA 2018“ u Tarašu nadomak Zrenjanina.\nPrema Vulinovim rečima, svi rodovi i vidovi naše vojske moraju da budu unapređeni, osavremenjeni i moraju da budu u stanju da ispunjavaju sve svoje zadatke.\n„Upravo zbog toga i naša Rečna flotila je u fazi modernizacije i daljeg unapređivanja i sa zadovoljstvom mogu da kažem da je ovo najveće osavremenjavanje Rečne flotile u poslednjih 25 godina“, rekao je on.\n© Ministarstvo odbraneSvaki deo naše teritorije mora i jeste zaštićen od strane Vojske Srbije, rekao je Vulin.\nSvaki deo naše teritorije mora i jeste zaštićen od strane Vojske Srbije, rekao je Vulin.\n„Svaki deo naše teritorije mora da bude i jeste zaštićen od strane Vojske Srbije i svako naše sredstvo mora biti spremno da odgovori na izazove koji su pred nama“, poručio je ministar Vulin.\nKomandant Rečne flotile kapetan bojnog broda Andrija Andrić istakao je da su jedinice Prve brigade i Rečne flotile danas izvele napad sa nasilnim prelaskom reke sa desne na levu obalu reke Tise.\n© Ministarstvo odbraneIzveden napad sa nasilnim prelaskom reke sa desne na levu obalu reke Tise.\nIzveden napad sa nasilnim prelaskom reke sa desne na levu obalu reke Tise.\n„Cilj vežbe je osposobiti komande i jedinice rečnih odreda i pontonirskog bataljona za pripremu izvođenja rečnog desanta i odbrane vodnog puta jedinica za napad sa nasilnim prelaskom reke, naglasio je komandant Rečne flotile“, rekao je on.\nVežbi je prethodilo višednevno uvežbavanje izviđačkih, pešadijskih, mehanizovanih i tenkovskih jedinica Prve brigade i pontonirskih, amfibijskih i plovnih jedinica Rečne flotile na poligonu „Maršovski partizanski odred“ na reci Sava, u rejonu Šapca, saopštilo je Ministarstvo odbrane.


„UDARNICI“ SREĐUJU JAVNE ČESME\nHome > Gradske vesti > „UDARNICI“ SREĐUJU JAVNE ČESME\n28 Oktobra, 2020 28 Oktobra, 2020 admin264Leave a Comment on „UDARNICI“ SREĐUJU JAVNE ČESME\nNa inicijativu Omladinske radne brigade Udruženja građana „Udarnik“ u Sremskoj Mitrovici, JKP „Vodovod“ radi sanaciju i uređenje javnih česmi na teritoriji grada Sremska Mitrovica. Posao se obavlja fazno, u skladu sa vremenskom i epidemiološkom situacijom. Aktuelni radovi su u Ulici Palanka. Cilj je da se zajedničkim delovanjem ulepšaju javne česme. One su, pored funkcije alternativnog vodosnabdevanja građana, i svojevrsni ukras grada.\nUdruženje građana „Udarnik“ čine mahom učesnici nekadašnjih, posleratnih radnih akcija, a u današnjem vremenu su se stavili u službu svoga grada. Po dogovoru sa direktorom JKP „Vodovod“ Sremska Mitrovica „udarnici“ rade čišćenje, građevinsku sanaciju i farbanje javnih česmi, dok je „Vodovod“ obezbedio neophodan materijal za rad. U ovom volonterskom poduhvatu često se i sami građani priključuju poslu, a ne retko su među njima i deca koja uglavnom pomažu u čišćenju neposredne okoline česme.\nDo sada su na ovaj način uređene tri javne česme – kod Doma Vojske, kod Popovićeve škole i u Ulici Nikole Tesle u naselju Blok B. U planu je da se do kraja godine uradi još jedna česma, ukoliko to vreme bude dozvolilo. Predsednik „Udarnika“ Marinko Kršić najavio je da će posao biti nastavljen i sledeće godine.\nMITROVČANI SE PLASIRALI NA POKRAJINSKU SMOTRU LIKOVNOG STVARALAŠTVA\nISKLJUČENJA STRUJE ZA ČETVRTAK, 29. OKTOBAR\nURUČENI UGOVORI VREDNI 42 MILIONA DINARA O SUBVENCIJAMA ZA ZAPOŠLJAVANJE U VOJVODINI\nDO RUME PREKO ŠAŠINACA ILI JARKA\nNOVI KONKURS ZA MITROVAČKE POLJOPRIVREDNIKE, GRAD SUBVENCIONIŠE DEO PREMIJE OSIGURANJA USEVA\nKRIZNI ŠTAB DAO PREPORUKU ZA TREĆU DOZU VAKCINE PROTIV COVID-19\nMANASTIR BEŠENOVO OBELEŽIO LETNJU SLAVU I DODELIO NAGRADE POBEDNICIMA KONKURSA „BEŠENOVSKA PRINOŠENJA“


Јović uputio kritike Ministarstvu poljoprivrede\nNaslovna/Politika/Јović uputio kritike Ministarstvu poljoprivrede\nČlan odbora za poljoprivredu SDS Predrag Јović juče je u Bijeljini uputio kritike na račun Ministartsva poljoprivrede Republike Srpske istakavši da su poljoprivredni proizvođači omalovaženi kroz posljednje podsticaje resornog ministarstva za nabavku poljoprivredne mehanizacije.\nOn je naveo da je jedini kriterijum za dodjelu sredstava od milion maraka bioda su poljoprivrednici registrovani,a da je iz Ministarstva javljeno “određenim ljudima” da dokumente za ove podsticaje predaju u pošti tačno u sedam sati.\n– Tako je njih 81 koji su to uradili i dobilo podsticaje dok je 300 poljoprivrednika ostalo bez podsticaja – rekao je Јović. Članovi Odbora za poljoprivredu SDS traže da svi poljoprivrednici koji su predali dokumente i ispunjavaju uslove dobiju sredstva za kapitalne investicije odnosno za nabavku mehanizacije rečeno je na konferenciji za novinare SDS u Bijeljini.\nOtkupna cijena i podsticajna sredstva Ministarstva poljoprivrede za ovogodišnji rod pšenice nisu zadovaljavajući rekao je takođe član Odbora za poljoprivredu SDS Dragan Stajić jer pšenica koja ide za stočnu hranu nema pravo na podsticaj od pet pfeninga.\nIako nisu zaduženi za podsticajna sredstva Gradska uprava u Bijeljini i Agrarni fond donijeli su Odluku da se dodijeli 2 feninga podsticaja za pšenicu bez obzira da li je za stočnu ili ljudsku ishranu istakao je Stajić.\nMinistarstvo poljoprivrede podsticaji Predrag Јović SDS


Briselsko „ozelenjavanje” nuklearki |\nNjemačka, Austrija, Španija i Luksemburg odbacuju planove Evropske komisije da se atomska energija svrsta u „zelene investicije, ali najvjerovatnije neće uspeti da blokiraju gradnju novih nuklearki, za koju se snažno zalažu druge članice evrobloka, predvođene Francuskom.\nPrijedlog „evropske vlade”, koji otvara mogućnost da se milijarde eura usmjere u izgradnju novih nuklearki širom eurobloka, podigao je tenzije i izazvao oštru raspravu u EU, a iz Beča stižu najave da bi mogla biti podnijeta i tužba protiv Evropske komisije.\nNjemačka, koja je 31. decembra 2021. isključila tri atomske elektrane, s ciljem da i preostale tri ugasi do kraja ove godine, saopštila je da nuklearnu energiju smatra opasnom i da se protivi prijedlozima Evropske unije da takva tehnologija ostane dio planova za borbu protiv klimatskih promjena.\n„Smatramo da je nuklearna tehnologija opasna”, izjavio je portparol njemačke vlade Štefen Hebeštrajt novinarima u Berlinu, napominjući da ostaje neriješeno pitanje šta učiniti s radioaktivnim otpadom, koji se ne raspada hiljadama godina.\nAktivisti su kritikovali plan Njemačke da koristi prirodni gas, koji je bolji od uglja, ali i on pri sagorijevanju otpušta ugljen-dioksid, koji stvara efekat staklene bašte. Članovi Zelenih su prethodnog vikenda usijali društvene mreže tvrdeći da je kancelar Olaf Šolc izdao njihove interese, jer se navodno dogovorio s francuskim predsjednikom Makronom da prešutno podrži nuklearnu energiju, u zamjenu da i gas dobije „zeleni certifikat”. Međutim, Njemačka tvrdi da je prirodni gas samo „most” do nezagađujućih alternativnih rešenja, za čije je iznalaženje rok 2045. godina.\nNjemački ministar finansija Kristijan Lindner, lider Stranke slobodnih demokrata (FDP), rekao je za „Zidojče cajtung” da su Njemačkoj potrebne gasne elektrane kao tranziciona tehnologija, jer se odriče uglja i nuklearne energije. „Zahvalan sam što je komisija očigledno prihvatila argumente”, rekao je on.\nJolanda Dijaz, potpredsjednica španske vlade i ministarka rada i socijalne ekonomije, pozvala je EK da ponovo razmotri prijedlog.\n„Europa još ima priliku da preispita ovu odluku kako bi izbjegla udaljavanje od naučnih dokaza i društvenih zahtjeva”, rekla je ona, prenosi španski dnevnik „Vangvardija”.\nI austrijska ministarka za klimu Leonor Gevesler poručuje da je opasno nuklearnu energiju smatrati zelenom: „Ako se takav plan bude sprovodio, podnijećemo tužbu”, upozorila je ona na „Tviteru” nakon što je Evropska komisija na prelasku iz stare u novu godinu objavila prijedlog zakona.\nEvropska unija je napravila planove da pojedine projekte koji se odnose na prirodni gas i nuklearnu energiju označi kao „zelene” investicije nakon jednogodišnje borbe između vlada oko toga koja su ulaganja zaista klimatski prihvatljiva. Kako javlja Rojters, očekuje se da će Evropska komisija u januaru predložiti pravila na osnovu kojih će biti odlučeno da li će gasni i nuklearni projekti biti uključeni u „klasifikaciju održivih finansija” EU. Brisel je već preduzeo korake kako bi primijenio poresku klasifikaciju na neka sredstva EU, što znači da bi se na osnovu pravila moglo odlučivati koji projekti su podobni za određene javne finansije.\nDa bi se smatrale zelenim, nove nuklearne elektrane moraju dobiti građevinske dozvole pre 2045. godine. Ulaganja u elektrane na prirodni gas također bi se smatrala zelenim ukoliko bi one proizvodile emisiju manju od 270 grama ugljen-dioksida, ekvivalenta po kilovat-satu, ako zamjene elektrane na fosilna goriva koje više zagađuju i dobiju građevinsku dozvolu do 31. decembra 2030.\nFrancuska i druge pronuklearne članice EU, kao što su Češka i Mađarska, podržavaju ulaganja u atomsku energiju, dok su mnoge vlade u centralnoj, istočnoj i južnoj Evropi lobirale da se gas uključi kao „ekološko” gorivo u cilju tranzicije ka klimatski prihvatljivim vidovima energije koji ne zagađuju životnu sredinu.\nFrancuski ministar za evropska pitanja Kleman Bon rekao je da je prijedlog EK dobar na tehničkom nivou, jer EU svoj cilj klimatske neutralnosti od ugljenika do 2050. ne može da postigne bez nuklearne energije.\nČlanice EU i Evropski parlament imaju rok do kraja sljedeće sedmice da daju povratne informacije o nacrtu klasifikacije klimatski održivih izvora energije. Za blokiranje prijedloga Evropske komisije biće potreban prigovor najmanje 20 zemalja, koje predstavljaju 65 posto stanovništva EU, ili većina u Evropskom parlamentu – što je malo vjerovatan scenario.\nČesi nezadovoljni predlogom EU\nČeška će tražiti saveznike za promenu strogih uslova predviđenih za uključenje gasnih i nuklearnih projekata u plan Evropske unije o zelenim energetskim investicijama, koji je izazvao oštre rasprave u evropskom bloku, prenosi Tanjug.\nDanijel Beneš, glavni izvršni direktor energetske kompanije ČEZ u većinskom državnom vlasništvu i potpredsjednik Češke industrijske konfederacije, ocjenio je plan EU kao previše strog.\nPrijedlog EU, kojim se zahtjeva da se 30 posto vodonika mješa u gasno gorivo za elektrane do 2026. godine, nerealan je, rekao je on. Beneš je u objavi na „Linkedinu” dodao da pravila znače da će Češka biti ograničena na izgradnju samo jedne nove nuklearne elektrane, planirane u elektrani ČEZ-a „Dukovani”, a ne na više elektrana, kao što kompanija želi.


Evropska unija uz Dan žena: "Stakleni krov" nad glavom\nNa međunarodni Dan žena iz Brisela upozoravaju da su žene još uvijek u državama Evropske unije manje plaćene od muškaraca za istu vrstu posla. Ukoliko se nejednakost te i drugih vrsta među polovima bude ispravljala dosadašnjim tempom, trebaće više od 100 godina da muškarci i žene budu ravopravni.\nŽene za isti posao, često sa većom osposobljenošću imaju, u prosjeku, 17 posto nižu nadnicu, saopšteno je to danas, uz ogradu da se situacija razlikuje od države do države i da su , po pravilu, prava žena više ugrožena u evropskim privatnim, nego u državnim kompanijama. Tumači se to snažnijom lupom javnosti nad kopmanijama čije većinsko vlasništvo drži država.\nPredstavnica sindikalna unija ABVV-FGTB iz Belgije Gitta Vanpeborgh ističe:\n"Žene rade u sektorima koji su manje plaćeni, više od muškaraca rade privremene poslove, teže im je uspostaviti balans između privatnog života i posla i nad glavom im je ono što zovemo "stakleni krov," što znači nemogućnost da dobiju vrhunske poslove."\nOve godine Evropska komisija i druge ključne evropske institucije nastoje pažnju usmjeriti na borbu protiv nasilja nad ženama, čemu je bio posvećen i današnji skup u Vijeću ministara.\nŠpanska ministrica za ravnopravnost i predsjedavajuća Vijeća ministara Bibiana Aído tim je povodom izjavila:\n"Za špansko predsjedništvo, odnosno predsjedavanje, je veoma važna borba protiv nasilja nad ženama, a danas to postavljamo i na evropski nivo. Neophodno nam je da imamo indikatore, statistiku i izvještaje da bi smo znali stvarne dimenzije nasilja nad ženama u Evropi. Samo sa pravom dijagnozom, bićemo u stanju da nađemo prava rješenja."\nTo otvara brojna pitanja na koja trek treba tražiti odgovore jer niko još uvijek nije siguran da zna pravi način, ali i prave dimenzije nasilja nad ženama koje se, daleko od očiju socijalnih službi , dešavaju svakodnevno širom Evropskwe unije.\nU isto vrijeme, Evropske komisija je, objavljujući svoj plan evropskog oporavka i razvoja do 2020. godine , u vrh pažnje stavila upravo borbu za jednakost polova koja, upozoravaju nevladine organizacije, ako bude tekla ovim tempom, neće biti postignuta, kako rekosmo, ni u narednih 100 godina.


Vesti online / Vesti / Svet / Rusija menja raketni sistem na "Admiralu Kuznjecovu"?\nPonos ruske vojske: Nosač aviona "Admiral Kuznjecov"\nTokom rekonstrukcije verovatno će biti zamenjen raketni sistem "Granit", a biće modernizovani radiolokacioni sistem i radioelektronsko naoružanje, kao i navigacioni kompleks.\nIzvor je takođe naveo da je za sada nepoznato gde će se izvoditi radovi, kao i kada će početi.\n"U ovom trenutku nosač aviona je tehnički borbeno sposoban i nalazi se u 35. Brodogradilištu, ali prema uslovima obuke pilotima palubne avijacije, koji su nedavno bili na praksi kod obale Sirije i koji su proveli određeno vreme na odmoru, sada predstoji realizacija određenih propisa kako bi dobili dozvolu za letove sa nosača aviona. Prema logici događaja, nosač aviona sa letelicama bi mogao da zaplovi početkom jeseni".\n* Putin šalje ratne brodove u vode NATO, odgovor za ulazak američkog broda u Baltičko more\n* Za njega niko nikad nije čuo: Ruski strašni "leteći radar"\nRaketni sistem Granit\nSVET "Admiral Kuznjecov" papreno koštao Britance


Japan sprovodi testiranja novog Maglev brzog voza koji dostiže 500km/h - Gradjevinarstvo.rs\n08.10.2014. | Inhabitat\nJapan je izumeo brzu železnicu 1964. godine sa Šinkansen vozom u obliku metka, a i sada je zemlja izlazećeg sunca vodeća u stvaranju sledeće generacije brzih vozova sa prvim javnim testom novog voza sa magnetnom levitacijom (Maglev) koji dostiže 500km/h.\nVozovi brze železnice se kreću na konvencionalnim prugama, ograničeni sa maksimalnim brzinama od oko 320km/h, dok novi Maglev voz može da dostigne neverovatnih 500km/h koristeći „L-Zero“ tehnologiju - i on može da prebaci putnike od Tokija do Nagoje za samo 40 minuta. Očekuje sa da će sistem biti u funkciji do 2027. godine.\nKompanija „Central Japan Railway“ je izvela javnu demonstraciju u kojoj je voz prvo dostigao brzinu od 160 km/h, a potom je ubrzao na čak 500 km/h. Tehnologija „L-Zero“ koristi magnete umesto točkova, tako da voz lebdi iznad šina i tako se kreće, omogućavajući mnogo bržu i ugodniju vožnju.\nTestovi u kojima će se prevoziti putnici će početi ovog novembra. Kada železnička pruga duga 286 kilometara bude konačno otvorena, postojaće ukupno šest stanica: Šinagava, Sagamihara, Kofu, Nagano, Nakacugava i Nagoja.\nJapanci puno ulažu u novu generaciju Maglev vozova, koje žele i da izvoze. Nedavno je Japanska vlada ponudila pet milijardi dolara za izgradnju Maglev voza koji bi prevozio putnike od Vašingtona do Baltimora za samo 15 minuta, sa mogućnošću proširenju do Njujorka.


Flori Art sa uspehom organizovao Prvo međunarodno takmičenje solo pevača - Vera Kovač Vitkai\nBack KULTURA MUZIKA Flori Art sa uspehom organizovao Prvo međunarodno takmičenje solo pevača - Vera Kovač Vitkai\nponedeljak, 10 novembar 2014 10:10\nSvečanim koncertom u sali Muzičke škole „Isidor Bajić“ završeno je Prvo međunarodno takmičenje solo pevača „Vera Kovač Vitkai“, koje je od 7.-09. novembra, u organizaciji Udruženja „Flori Art“ održano u Novom Sadu.\n-Novi Sad je prepun kulturno-umetničkim događajima i neguje različite umetničke tradicije, a jedna od najdužih je muzička tradicija. Novi Sad jedan je od dva grada u Srbiji koji ima opersku kuću, izuzetno jako nižu i srednju školu solo pevanja, Akademiju muzičke umetnosti na kojoj se neguje tradicija solo pevanja.\nBilo je logično da će se jednog dana, na osnovu te tradicije, roditi, a potom i realizovati ideja takmičenja solo pevača. Ovo takmičenje je pokazalo da imamo jako mnogo odličnih glasova i to baš za klasičnu muziku - rekla je mr Marta Balaž, profesor solo pevanja u MŠ „Isidor Bajić“ i jedan od organizatora ovog takmičenja.\nBilo je prirodno i da ovo takmičenje ponese ime naše velike sopranistkinje, profesora solo pevanja, Vere Kovač Vitkai, jer u operskoj kući u Novom Sadu pevaju njeni učenici, u MŠ „Isidor Bajić“ rade njeni đaci, nekada je radila na AUNS-u i veliki broj nagrađenih su bili njeni studenti. Zbog svega što je ova umetnica, a pre svega veliki čovek, uradila u svom solističkom i pedagoškom radu, organizatori su odlučili da takmičenje, u gradu u koji se ona uvek vraćala, ponese njeno ime.\nPre koncerta nagrađenih takmičara, prisutnima se obratila naša istaknuta primadona, profesorke Vere Kovač Vitkai, rekavši da je u prvom trenutku kada je čula predlog, želela da predloži neko drugo ime pod kojim će se održavati ovo takmičenje, ali da su Isidora Bajića prigrabili klaviristi, Petra Konjovića Beograđani, pa je na kraju bila prinuđena da pristane.\nNaglasila je da je takmičenje prošlo izuzetno, da je bila „milina i uživanje“ čuti toliko mladih talenata, da na žalost nisu svi mogli da ponesu i nagrade, ali da je „žiri imao priliku da se uveri u raskošan talenat ovih mladih ljudi, pred kojima je lepa budućnost”.\nOna je imala zadovoljstvo da kreira program završnog koncerta, pa su nastupili dobitnici prvih nagrada sa posebnim akcentom na kompozicije koje su bile izbor prof. Vitkai.\nU takmičenju je učestvovalo 33 pevača iz Hrvatske, Crne Gore i Srbije, koji su se takmičili u predkategoriji i pet kategorija, u ženskoj i muškoj konkurenciji, a laureat takmičenja bio je Miloš Milojević, bas, student AUNS u klasi prof. mr Milice Stojadinović.\n„Flori Art“ je odlučio da, iako takmičenje nije predviđalo novčane nagrade, Milošu Milojeviću dodeli 10.000 dinara, kao vetar u leđa za njegov dalji rad.\nPrvo međunarodno takmičenje solo pevača „Vera Kovač Vitkai“ podržao je Pokrajinski sekretarijat za kulturu i javno informisanje Vojvodine, Izdavačka kuća „Prometej“, MŠ „Isidor Bajić“, koja je nesebično ustupila svoj prostor.\nOd Udruženja „Flori Art“ očekuju nas još mnogo lepih događanja. Jedan od planiranih ideja je organizacija Master Class sa eminentnim profesorima, konkretno za solo pevanje, umetničke radionice za horiće i orkestre za malu decu, a jedino što ih sprečava da to i realizuju je vreme.


24.02.2018 06:55 | Tanjug\nKompromis prilikom rešavanja kosovskog problema moguć je samo u direktnom dogovoru Beograda i Prištine, kaže za "Tanjug" bivši američki ambasador u Srbiji Vilijam Montgomeri, ali ističe da nije optimista po tom pitanju.\n"Nisam optimista kada je u pitanju Kosovo i očekujem da će to pitanje nastaviti da opterećuje region", rekao je Montgomeri, na pitanje ima li, prema njegovom mišljenju, prostora za kompromisno rješenje, s obzirom na to da Priština ne prihvata ništa osim nezavisnosti.\n"Moje lično mišljenje je da, ako će biti kompromisnog rješenja, onda će ono biti rezultat direktnog dogovora između Beograda i Prištine", kaže Montgomeri, ali ukazuje da za jedan takav sporazum postoje dvije velike prepreke.\n"Sve dok SAD budu imale taj stav, male su šanse da bi ijedan političar, kosovski Albanac, preuzeo politički rizik 'predaje' bilo koje teritorije", smatra Montgomeri.\nKao treći mogući ishod, Montgomeri vidi to da će pred Srbiju, na kraju procesa pridruživanja, biti stavljen izbor po principu "uzmi ili ostavi" – "priznajte nezavisnost Kosova i ulazite u EU, odbijte i nećete biti član".\n"Ali umjesto da to kažu direktno, ti skeptici pokreću razna pitanja i pokušavaju da izvrše pritisak na Srbiju da se tome prikloni. 'Rusko pitanje' spada u tu kategoriju", uveren je Montgomeri.\n"Skeptici su na dobitku u svakom slučaju: ako se Srbija ne prikloni, oni mogu da kažu – 'nije spremna za EU'. Ili, Srbija se prikloni i to pitanje nestaje, a pojavljuje se novo i tako bez kraja i konca", zaključio je Vilijam Montgomeri.


IZBOR | WebTribune - Part 137\nPortparolka EU Maja Kocijančić odbacila je navode da za Kataloniju, tačnije Španiju, važe drugačiji standardi od onih koji su važili za Srbiju u slučaju Kosova. Ona je istakla da je međunaro...\tRead more\nPosted date: октобар 03, 2017 In: IZBOR, SPEKTAR\nSeverni morski put vekovima je budio maštu radoznalih putnika i avanturista. To je bila najopasnija trasa koju je brod prvi put preplovio tek 1878. godine. Danas on već postaje rival Sueckom...\tRead more\nEksperti koji su imali uvid u obdukcioni nalaz pevačice otkrivaju da je udarana u glavu sa bolesnom strašću i da je zločinu prethodila žestoka svađa zbog njene odluke da se razvede ili zbog...\tRead more\nPosted date: октобар 03, 2017 In: IZBOR, ŽIVOT\nDobro je poznato da jetra predstavlja takozvanu biohemijsku laboratoriju ljudskog tela, gde se odvijaju složeniji procesi. Jedna od mnogih funkcija koje jetra obavlja je i detoksifikacija. P...\tRead more\nKalifornija bi se mogla suočiti sa velikim zemljotresom, jer naučnik upozorava da bi potencijalno katastrofalan rased San Andreas mogao pući nakon smrtonosnih potresa u Meksiku. U danima na...\tRead more\nPrvi migovi samo što su dotakli beogradsko tlo, a Putin sprema novi kontingent naoružanja za Srbiju koji će biti pravo iznenađenje! Eksperti su uvereni da je reč o raketnim sistemima „Buk 2“...\tRead more\nSrbija treba da prihvati referendum iz marta 1992. godine u skladu sa Poveljom UN, koja garantuje samoopredeljenje autohtonih naroda, traži lider Albanaca iz Preševske doline Jonuz Musliju....\tRead more\nZašto se u Italiji, kao zemlji koja vrvi od turista, još nije dogodio nijedan jedini smrtonosni napad džihadista? Sve veće evropske zemlje već su bile mete napada: Britanija, Francuska, Ne...\tRead more\nSlučaj Kosovo i slučaj Katalonija – u Briselu i Beogradu različiti pogledi na ova dva problema. Za prve – te dve situacije nisu za poređenje, za druge je pitanje kako u slučaju Katalon...\tRead more\nPut u Hilandar nije turizam, već lekcija iz ljudskosti, mogućnost daosetite zbog čega se razlikujete od životinjskog carstva ili carstva biznisai politike Kao što je govorio, putovanje na Hi...\tRead more


Predsednik FED-a: Postoje svi uslovi za dalje povećanje kamata u SAD – Bankar.rs\nHome/BANKE/INOSTRANE BANKE/Predsednik FED-a: Postoje svi uslovi za dalje povećanje kamata u SAD\nPredsednik FED-a: Postoje svi uslovi za dalje povećanje kamata u SAD\n“Budući da je stopa nezaposlenosti niska i njen očekivani dalji pad, da se inflacija približava našem cilju, i da su rizici budućih izgleda približno uravnoteženi, uslovi za nastavak postepenog povećanja kamatne stope su stameni”, rekao je on u uvodnom izlaganju na forumu Evropske centralne banke u Sintri, u Portugaliji, prenosi “Blumberg”.\nNjegovi komentari dolaze nedelju dana nakon što je Fed podigao kamatne stope po drugi put u ovoj godini kao odgovor na ubrzanje privrednog rasta i pad nezaposlenosti.\nMedijan projekcije zvaničnika Feda o tome koliko će puta kamate biti podizane ove godine takođe su povećane sa tri na četiri puta.\nPauel je u panel diskusiji, u kojoj su učestvovali i predsednik ECB Mario Dragi, guverner Banke Japana Haruhiko Kuroda i guverner centralne banke Australije Filip Lou, govorio o prednostima niske nezaposlenosti i jakog tržišta rada za mnoge Amerikance, napominjući ipak da kontinuirano snažna ekonomija može da predstavlja rizik po inflaciju i možda po finansijsku stabilnost.\n“U aktuelnom okruženju, znatna neizvesnost prati proces kreiranja monetarne politike”, rekao je on, mada je dodao da on trenutno ranjivost finansijske stabilnosti SAD-a vidi kao umerenu.\n“Iako su cene nekih aktiva visoke prema istorijskim standardima, ja ne vidim šire znake prekomernog pozajmljivanja ili finansijskog leveridža”, rekao je Pauel.\nNezaposlenost u SAD-u je pala na 3,8 odsto u maju, što je na nivou aprila 2000. godine kada je zabeležen najniži nivo nezaposlenosti od 1969. godine.\nIako je proteklih meseci porasla, bazna inflacija na godišnjem nivou, koju Fed najviše preferira, u aprilu je iznosila 1,8 odsto, što je i dalje ispod targeta centralne banke od 2,0 procenta, navodi “Blumberg”.